qundao/data-zh-poetry huggingface dataset:
口占赠林将军
作者：钱谦益
朝代：明
体裁：七言律诗

超距身轻三百前，飞刀法自九夷传。血漂楼橹如平地，土拭干将更属天。魏绛歌钟悬虡考，卫青侯券空名镌。颇闻圣主思收复，亲式群蛙风九边。
古诗赠新城王贻上
作者：钱谦益
朝代：明

风轮持大地，击飏为风谣。吹万肇邃古，赓歌畅唐姚。朱弦汜汉魏，丽藻沿六朝。有唐盛词赋，贞符夤元包。百灵听驱使，万象穷锼雕。千镫咸一光，异曲皆同调。彼哉諓諓者，穿穴纷科条。初唐别中晚，画地成狴牢。妙悟掠影响，指注窥釐毫。瓮天醯鸡覆，井月痴猿号。化为劣诗魔，飞精入府焦。穷老蔽蔀屋，不得瞻泬寥。正始日以远，词苑杂莠苗。献吉才雄鷔，学杜餔醨糟。仲默俊逸人，放言訾谢陶。考辞竞嘈囋，怀响归浮漂。江河久壅决，厬潏亦腾嚣。幺弦取偏张，苦调搜啁噍。鸟空而鼠即，厥咎为诗訞。丧乱亦云膴，诗病不可瘳。譬彼膏肓疾，传染非一朝。呜呼杜与韩，万古垂斗杓。《北征》《南山》诗，泰华争岧峣。流传到于今，不得免慠嘲。况乃唐后人，嗤点谁能跳。穷子抵尺璧，冻人裂复陶。熠耀点须弥，可为渠略标。昌黎笑群儿，少陵诃汝曹。嗟我老无力，掩耳任叫呶。王君起东海，七叶光汉貂。骐骥奋蹴踏，万马喑不骄。识字函雅故，审乐辨《箫韶》。落纸为歌诗，绛云卷青霄。自顾骨骼马，创残卧东郊。敢云老识路，昏忘惭招邀。河源出星海，东流日滔滔。谁蹠巨灵掌，一手湮崩涛。古学丧根干，流俗沸螗蜩。伪体不别裁，何以亲风骚。珠林既深深，玉河复迢迢。方当剪榛楛，未可荣兰苕。瓦釜正雷鸣，君其信所操。勿以独角麟，媲彼万牛毛。伊余久归佛，翻经守僧寮。枨触为此诗，狂言放调刁。无乃禅病发，放笔自逸骚。起挑长明镫，忏除坐寒宵。
古诗赠新城王贻上
作者：钱谦益
朝代：明
体裁：古风

风轮持大地，击飏为风谣。吹万肇邃古，赓歌畼唐尧。朱弦汜汉魏，丽藻沿六朝。有唐盛词赋，贞符汇元包。百灵听驱使，万象穷锼雕。千灯咸一光，异世咸同调。彼哉諓諓者，穿穴分科条。初盛别中晚，画地成狴牢。妙悟掠影响，指注阙釐毫。瓮天酼鸡覆，井穴痴猿号。化为劣诗魔，飞精入府焦。穷老蔽蔀屋，不得穿泬寥。正始日以远，词花杂莠苗。献吉才雄骜，学杜餔醨糟。仲默俊逸人，放言訾谢陶。考辞竞嘈囋，怀响归浮漂。江河文壅决，厬潏亦腾嚣。么弦取偏长，苦调搜啁噍。鸟空而鼠即，厥咎为诗訞。丧乱亦云膴，诗病不可瘳。譬彼膏肓疾，传染非一朝。呜呼杜与韩，万古垂斗杓。《北征》《南山》诗，泰华争岧峣。流传到于今，不得免慠嘲。况乃唐后人，嗤点谁能跳。穷子抵尺璧，冻人裂复陶。熠耀点须弥，可为渠略标。昌黎笑穷儿，少陵诃汝曹。嗟我老无力，掩耳任叫呶。王君起东海，七叶光汉貂。骐骥奋蹴踏，万马喑不骄。识字函雅颂，审乐办箫韶。荡纸为歌诗，绛云卷青霄。自顾骨骼马，创残卧东郊。敢云老识路，昏忘惭招邀。河源出星海，东流日滔滔。谁蹠巨灵掌，一手堙崩涛。古学丧根干，流俗沸螗蜩。伪体不别裁，何以亲风骚。珠林既深深，玉河复迢迢。方当剪榛楛，未可荣兰苕。瓦釜正雷鸣，君其信所操。勿以独角麟，媲彼万牛毛。伊余久归佛，翻经守僧寮。枨触为此诗，狂言放调刁。无乃禅病发，放笔自抑搔。起挑常明灯，忏除坐寒宵。
句容崇明寺登毗卢阁
作者：钱谦益
朝代：明
体裁：七言律诗

古寺嘉名金榜纹，毗卢杰阁瞰层云。石城尚拥黄图势，茅岭仍回卐字文。震旦山河终自在，须弥日月不曾分。凭栏欲听人天语，树网风铃已报闻。
句曲逆旅为相士题扇
作者：钱谦益
朝代：明
体裁：七言律诗

赤日红尘道路穷，解鞍一笑柳庄翁。谁知夭矫犹龙貌，但指摧颓丧狗容。运去英雄成画虎，时来老耄应非熊。人间天眼原难直，看取吾家石镜中。
吁嗟行走笔示张子石
作者：钱谦益
朝代：明

君不见程孟阳，诗名粉绘垂琳琅。松圆一抔掩寂寞，孙枝两叶悲流亡。又不见程善长，布衣侠骨今无两。佣保杂作购童稚，新安江头命两桨。是时春寒雨飘萧，天容人意俱无憀。通眉长爪犹在眼，陈根绝哭不可浇。练川故人望眼劳，㣫泥扶病来崇朝。摩顶执手心郁陶，日推脱粟身解袍。喜心翻倒转呜咽，迷离老泪随风飙。吁嗟乎丹阳朋旧不可得，胜华通子谁省识。白刃有客致伯禽，青山无人吊李白。老夫耄矣徒叹息，天地兵尘尚偪塞。桃花照眼泪沾臆，且持村酒劝子石，一为歌行歌主客。
吁嗟行走笔示张子石
作者：钱谦益
朝代：明
体裁：古风

君不见程孟阳，诗名粉绘垂琳琅。松圆一抔掩寂寞，孙枝两叶悲流亡。又不见程善长，布衣侠骨今无两。佣保杂作购童稚，新安江头命孤桨。是时春寒雨飘萧，天容人意俱无憀。通眉长爪犹在眼，陈根绝哭不可浇。练川故人望眼劳，冲泥扶病来崇朝。摩顶执手心郁陶，口推脱粟身解袍。喜心翻倒转呜咽，迷离老眼隋风飙。吁嗟乎丹阳朋旧不可得，胜华通子谁省识。白刃有客献伯禽，青山无人吊太白。老夫髦矣徒叹息，天地兵尘尚偪塞。桃花照眼泪沾臆，且持村酒劝子石，一为歌行歌主客。
合欢诗四首六月七日茸城舟中作·其一
作者：钱谦益
朝代：明
体裁：七言律诗

鸳湖画舸思悠悠，谷水香车浣别愁。旧事碑应衔阙口，新欢镜欲上刀头。此时七夕移弦望，他日双星笑女牛。搒枻歌阑仍秉烛，始知今夜是同舟。
合欢诗四首六月七日茸城舟中作·其三
作者：钱谦益
朝代：明
体裁：七言律诗

忘忧别馆是侬家，乌榜牙樯路不赊。柳色浓于九华殿，莺声娇傍七香车。朱颜的的明朝日，锦障重重暗晚霞。十丈芙蓉俱并蒂，为君开作合昏花。
合欢诗四首六月七日茸城舟中作·其二
作者：钱谦益
朝代：明
体裁：七言律诗

五茸媒雉即鸳鸯，桦烛金炉一水香。自有青天如碧海，更教银汉作红墙。当风弱柳临妆镜，罨水新荷照画堂。从此双栖惟海燕，再无消息报王昌。
合欢诗四首六月七日茸城舟中作·其四
作者：钱谦益
朝代：明
体裁：七言律诗

朱鸟光连河汉深，鹊桥先为架秋阴。银缸照壁还双影，绛蜡交花总一心。地久天长频致语，鸾歌凤舞并知音。人閒若问章台事，钿合分明抵万金。
同径山僧出郊看红叶
作者：钱谦益
朝代：明
体裁：七言律诗

烘日蒸霞万树堆，石城应作赤城猜。驻颜青女能相待，试手天公又一回。斜照楼台疑罨画，晚风蛱蝶误迟回。老僧住近临安路，错认漫山锦绣来。
后秋兴之十三八首·其二
作者：钱谦益
朝代：明

海角崖山一线斜，从今也不属中华。
更无鱼腹捐躯地，况有龙涎泛海槎？
望断关河非汉帜，吹残日月是胡笳。
嫦娥老大无归处，独倚银轮哭桂花。
后秋兴八首·其一
作者：钱谦益
朝代：明
体裁：七言律诗

负戴相携守故林，翻经问织意萧森。疏疏竹叶晴窗雨，落落梧桐小院阴。白露园林中夜泪，青灯梵贝六时心。怜君应是齐梁女，乐府偏能赋藁砧。
后秋兴八首·其七
作者：钱谦益
朝代：明
体裁：七言律诗

全躯乱世若为功，架海挮山抵掌中。漫许挥戈回晚日，几时把酒贺春风。墙头梅蕊疏窗白，瓮面葡萄玉盏红。一割忍忘归隐约，少阳元是钓鱼翁。
后秋兴八首·其三
作者：钱谦益
朝代：明
体裁：七言律诗

北斗垣墙闇赤晖，谁占鹑鸟一星微。破除服珥装罗汉，减损齑盐饷佽飞。娘子绣旗营垒倒，将军铁槊鼓音违。须眉男子皆臣子，秦越何人视瘠肥。
后秋兴八首·其二
作者：钱谦益
朝代：明
体裁：七言律诗

丹黄狼籍鬓丝斜，廿载间关历岁华。取次铁围同血道，几层银浦共仙槎。吹残别鹤三声角，迸散栖乌半夜笳。错忆穷秋是春尽，漫天离恨搅杨花。
后秋兴八首·其五
作者：钱谦益
朝代：明
体裁：七言律诗

水击风抟山外山，前期语尽一杯间。五更噩梦飞金镜，千叠愁心锁玉关。人以苍蝇污白璧，天将市虎试朱颜。衣珠曳绮留都女，羞杀当年翟茀班。
后秋兴八首·其八
作者：钱谦益
朝代：明
体裁：七言律诗

临分执手语逶迤，白水旌心视此陂。一别正思红豆子，䨥栖终向碧梧枝。盘周曲角言难罄，局定中心誓不移。归院金莲应慰劳，纱灯影里泪先垂。
后秋兴八首·其六
作者：钱谦益
朝代：明
体裁：七言律诗

归心共折大刀头，别泪阑干誓九秋。皮骨久拌犹贳死，容颜减尽但馀愁。摩天肯悔双黄鹄，帖水翻输两白鸥。更有閒情搅肠肚，为余轮指算神州。
后秋兴八首·其四
作者：钱谦益
朝代：明
体裁：七言律诗

闺閤心县海宇棋，每于方罫系欢悲。乍闻南国车攻日，正是西窗对局时。漏点传稀更鼓急，灯花驳落子声迟。还期一着神头谱，姑妇何人慰我思。
后秋兴八首中秋十九日，暂回村庄而作
作者：钱谦益
朝代：明

三匝惊乌未出林，危柯荒楚郁萧森。一区环堵方朝雨，四野穹庐尚夕阴。自丧乱来馀破胆，除君父外有何心？石城又报重围合，少为愁肠缓急砧。禾黍离离芦荻斜，裹头遗老问京华。共传淮水吹商律，却指张星望汉槎。宛转牛阑通夜柝，参差牧笛咽霜笳。浊醪更酌邻鸡下，挂壁龙身夜吐花。五岭三湘皓景晖，西方谁谓好音微？乌瞻华屋谋重止，燕语雕梁悔别飞。妖鼠浮江占地改，岁星去国报天违。高曾奕叶恩波在，忍忘乘坚与策肥。起手曾论一着棋，明灯空局暗生悲。萧疏齿发凋残日，突兀乾坤赌赛时。海水怒飞龙起急，天梁横截雁来迟。盘鍉大有中原约，酌酒加餐慰尔思。警跸遥闻出楚山，奋飞直欲诣行间。荒墩木叶谁家戍？浅水芦花何处关？未得星驰追御宿，只凭露布涴愁颜。腐儒错莫从人笑，迟暮犹论耿邓班。头白那禁更白头，况逢秋月又添秋。笛飞瓜步空传恨，刀剪吴淞始断愁。半壁东南馀虎兕，百年臣子总凫鸥。兔园断烂芝麻鉴，临极犹闻起一州。乱流深惜济川功，静啸悲吟土室中。策杖却追夸父日，扁舟还载庶人风。戎戎山雨蒙头白，飐飐渔灯过影红。秋老夜深龙睡熟，河边无恙纬萧翁。孤篷信宿且逶迤，白水柴门返故陂。丹桂月舒新结子，苍梧云护旧封枝。歌阑长夜秋方盛，语到胥闾日每移。小饮折花重剪烛，参旗长并酒旗垂。
后秋兴八首中秋十九日，暂回村庄而作·其一
作者：钱谦益
朝代：明
体裁：七言律诗

三匝惊乌未出林，危柯荒楚郁萧森。一区环堵方朝雨，四野穹庐尚夕阴。自丧乱来馀破胆，除君父外有何心？石城又报重围合，少为愁肠缓急砧。
后秋兴八首中秋十九日，暂回村庄而作·其七
作者：钱谦益
朝代：明
体裁：七言律诗

乱流深惜济川功，静啸悲吟土室中。策杖却追夸父日，扁舟还载庶人风。戎戎山雨蒙头白，飐飐渔灯过影红。秋老夜深龙睡熟，河边无恙纬萧翁。
后秋兴八首中秋十九日，暂回村庄而作·其三
作者：钱谦益
朝代：明
体裁：七言律诗

五岭三湘皓景晖，西方谁谓好音微？乌瞻华屋谋重止，燕语雕梁悔别飞。妖鼠浮江占地改，岁星去国报天违。高曾奕叶恩波在，忍忘乘坚与策肥。
后秋兴八首中秋十九日，暂回村庄而作·其二
作者：钱谦益
朝代：明
体裁：七言律诗

禾黍离离芦荻斜，裹头遗老问京华。共传淮水吹商律，却指张星望汉槎。宛转牛阑通夜柝，参差牧笛咽霜笳。浊醪更酌邻鸡下，挂壁龙身夜吐花。
后秋兴八首中秋十九日，暂回村庄而作·其五
作者：钱谦益
朝代：明
体裁：七言律诗

警跸遥闻出楚山，奋飞直欲诣行间。荒墩木叶谁家戍？浅水芦花何处关？未得星驰追御宿，只凭露布涴愁颜。腐儒错莫从人笑，迟暮犹论耿邓班。
后秋兴八首中秋十九日，暂回村庄而作·其八
作者：钱谦益
朝代：明
体裁：七言律诗

孤篷信宿且逶迤，白水柴门返故陂。丹桂月舒新结子，苍梧云护旧封枝。歌阑长夜秋方盛，语到胥闾日每移。小饮折花重剪烛，参旗长并酒旗垂。
后秋兴八首中秋十九日，暂回村庄而作·其六
作者：钱谦益
朝代：明
体裁：七言律诗

头白那禁更白头，况逢秋月又添秋。笛飞瓜步空传恨，刀剪吴淞始断愁。半壁东南馀虎兕，百年臣子总凫鸥。兔园断烂芝麻鉴，临极犹闻起一州。
后秋兴八首中秋十九日，暂回村庄而作·其四
作者：钱谦益
朝代：明
体裁：七言律诗

起手曾论一着棋，明灯空局暗生悲。萧疏齿发凋残日，突兀乾坤赌赛时。海水怒飞龙起急，天梁横截雁来迟。盘鍉大有中原约，酌酒加餐慰尔思。
后秋兴八首中秋夜，江村无月而作
作者：钱谦益
朝代：明

淅淅斜风回隔林，悲哉秋气倍萧森。过禽啁哳衔兵气，宿鸟离披逗瞑阴。人倚片云投海角，天收圆月护江心。今宵思妇偏凄紧，幸少清光照夕砧。穴纸江风吹面斜，槿篱门内尚中华。苍凉伍员芦中客，浩荡张骞海上槎。弦急撞胸悬杵臼，火炎冲耳簇箫笳。刀尖剑吷懵腾度，瞪目犹飞满眼花。牛背寒鸦卸夕晖，夜乌啼罢暗蛩微。酒醒乍讶孤灯爆，梦断犹惊折翼飞。贝阙珠宫何处是？渔庄蟹舍与心违。祗应老似张丞相，扪摸残骸笑瓠肥。身世浑如未了棋，桑榆策足莫伤悲。孤灯削柹丸书夜，间道吹箫乞食时。雨暗芦中双桨急，月明江上片帆迟。荒鸡唤得谁人舞？只为衰翁搅梦思。石龟怀海感昆山，二老因依板荡间。最好竹枝歌一曲，共怜荷叶限双关。三年章武纡残泪，半字开元慰别颜。携手行宫应有日，看君重点日华班。银轮祗在屋西头，一掌偏能障好秋。剪纸不消人世暗，拨灰难扫月宫愁。黑云有垒迷乌鹊，金水无波洗白鸥。最是三分明月夜，二分应不属扬州。幡沈竿折好论功，愿借前筹玉帐中。夜度放萤然堠火，宵征依鹊啸樯风。鬓稀尚要千茎白，心折惟馀一寸红。莫忘指麾淮蔡语，天津桥畔倚阑翁。菰乡芦渚路逶迤，竹杖迢迢度葛陂。柏柳未纡离别绪，庭梧先曳却回枝。途危祗仗心魂过，路劣才容脚指移。莫道去家犹未远，朝来衣带已垂垂。
后秋兴八首中秋夜，江村无月而作·其一
作者：钱谦益
朝代：明
体裁：七言律诗

淅淅斜风回隔林，悲哉秋气倍萧森。过禽啁哳衔兵气，宿鸟离披逗瞑阴。人倚片云投海角，天收圆月护江心。今宵思妇偏凄紧，幸少清光照夕砧。
后秋兴八首中秋夜，江村无月而作·其七
作者：钱谦益
朝代：明
体裁：七言律诗

幡沈竿折好论功，愿借前筹玉帐中。夜度放萤然堠火，宵征依鹊啸樯风。鬓稀尚要千茎白，心折惟馀一寸红。莫忘指麾淮蔡语，天津桥畔倚阑翁。
后秋兴八首中秋夜，江村无月而作·其三
作者：钱谦益
朝代：明
体裁：七言律诗

牛背寒鸦卸夕晖，夜乌啼罢暗蛩微。酒醒乍讶孤灯爆，梦断犹惊折翼飞。贝阙珠宫何处是？渔庄蟹舍与心违。祗应老似张丞相，扪摸残骸笑瓠肥。
后秋兴八首中秋夜，江村无月而作·其二
作者：钱谦益
朝代：明
体裁：七言律诗

穴纸江风吹面斜，槿篱门内尚中华。苍凉伍员芦中客，浩荡张骞海上槎。弦急撞胸悬杵臼，火炎冲耳簇箫笳。刀尖剑吷懵腾度，瞪目犹飞满眼花。
后秋兴八首中秋夜，江村无月而作·其五
作者：钱谦益
朝代：明
体裁：七言律诗

石龟怀海感昆山，二老因依板荡间。最好竹枝歌一曲，共怜荷叶限双关。三年章武纡残泪，半字开元慰别颜。携手行宫应有日，看君重点日华班。
后秋兴八首中秋夜，江村无月而作·其八
作者：钱谦益
朝代：明
体裁：七言律诗

菰乡芦渚路逶迤，竹杖迢迢度葛陂。柏柳未纡离别绪，庭梧先曳却回枝。途危祗仗心魂过，路劣才容脚指移。莫道去家犹未远，朝来衣带已垂垂。
后秋兴八首中秋夜，江村无月而作·其六
作者：钱谦益
朝代：明
体裁：七言律诗

银轮祗在屋西头，一掌偏能障好秋。剪纸不消人世暗，拨灰难扫月宫愁。黑云有垒迷乌鹊，金水无波洗白鸥。最是三分明月夜，二分应不属扬州。
后秋兴八首中秋夜，江村无月而作·其四
作者：钱谦益
朝代：明
体裁：七言律诗

身世浑如未了棋，桑榆策足莫伤悲。孤灯削柹丸书夜，间道吹箫乞食时。雨暗芦中双桨急，月明江上片帆迟。荒鸡唤得谁人舞？只为衰翁搅梦思。
后秋兴八首九月初二日，泛舟吴门而作
作者：钱谦益
朝代：明

槎枒枮蘖矗平林，刺眼浑疑战戟森。朔气亘天围大陆，金风掠地战重阴。覆蕉野鹿年年梦，啼枕吟蛩夜夜心。漏尽木鱼声策策，依然木叶响寒砧。愁心落雁共横斜，九月繁霜罨鬓华。淮水尚沈龙虎气，汉津犹隔斗箕槎。夜阑渔蟹篝中火，日夕牛羊陇上笳。徙倚东篱难拨闷，判将竹叶负黄花。秋阳黯淡比寒晖，砚匣书床生事微。帘幕霜前新燕去，窗棂日隙冻蝇飞。吹葭自候雷风动，炼石谁支天水违？跃马挥戈竟何意？相逢应笑食言肥。棋罢何人不说棋，闲窗覆较总堪悲。故应关塞苍黄候，未是天公皂白时。火井角芒长焰焰，日宫车辇每迟迟。腐儒未谙楸枰谱，三局深惭廑帝思。十年戎马暗青山，自窜江村水岛间。错置渔湾排信地，横栽虎落抵重关。兵残蜗角频搔首，乐阕龙宫一破颜。倚杖步檐还失笑，天街毕昴若为班？黄叶纷飞沟水头，白云萧瑟自高秋。馀年且问鸡豚社，故国空馀稻蟹愁。匣里兵符凭语雀，镜中衰发乱群鸥。荒陂谁恼眠鹅鸭？午夜喧声似蔡州。全躯丧乱有何功？雇赁馀生大造中。心似吴牛犹喘月，身如鲁鸟每禁风。惊弓旅雁先霜白，染血林枫背日红。闲向侏儒论世事，欲凭长狄扣天翁。长吟坦腹笑逶迤，清浊谁量千顷陂。马枥可能隤莫齿？鹪栖聊复拣深枝。班荆地上秋风过，仆表花间日影移。要勒浯溪须老手，腰间砚削为君垂。
后秋兴八首九月初二日，泛舟吴门而作·其一
作者：钱谦益
朝代：明
体裁：七言律诗

槎枒枮蘖矗平林，刺眼浑疑战戟森。朔气亘天围大陆，金风掠地战重阴。覆蕉野鹿年年梦，啼枕吟蛩夜夜心。漏尽木鱼声策策，依然木叶响寒砧。
后秋兴八首九月初二日，泛舟吴门而作·其七
作者：钱谦益
朝代：明
体裁：七言律诗

全躯丧乱有何功？雇赁馀生大造中。心似吴牛犹喘月，身如鲁鸟每禁风。惊弓旅雁先霜白，染血林枫背日红。闲向侏儒论世事，欲凭长狄扣天翁。
后秋兴八首九月初二日，泛舟吴门而作·其三
作者：钱谦益
朝代：明
体裁：七言律诗

秋阳黯淡比寒晖，砚匣书床生事微。帘幕霜前新燕去，窗棂日隙冻蝇飞。吹葭自候雷风动，炼石谁支天水违？跃马挥戈竟何意？相逢应笑食言肥。
后秋兴八首九月初二日，泛舟吴门而作·其二
作者：钱谦益
朝代：明
体裁：七言律诗

愁心落雁共横斜，九月繁霜罨鬓华。淮水尚沈龙虎气，汉津犹隔斗箕槎。夜阑渔蟹篝中火，日夕牛羊陇上笳。徙倚东篱难拨闷，判将竹叶负黄花。
后秋兴八首九月初二日，泛舟吴门而作·其五
作者：钱谦益
朝代：明
体裁：七言律诗

十年戎马暗青山，自窜江村水岛间。错置渔湾排信地，横栽虎落抵重关。兵残蜗角频搔首，乐阕龙宫一破颜。倚杖步檐还失笑，天街毕昴若为班？
后秋兴八首九月初二日，泛舟吴门而作·其八
作者：钱谦益
朝代：明
体裁：七言律诗

长吟坦腹笑逶迤，清浊谁量千顷陂。马枥可能隤莫齿？鹪栖聊复拣深枝。班荆地上秋风过，仆表花间日影移。要勒浯溪须老手，腰间砚削为君垂。
后秋兴八首九月初二日，泛舟吴门而作·其六
作者：钱谦益
朝代：明
体裁：七言律诗

黄叶纷飞沟水头，白云萧瑟自高秋。馀年且问鸡豚社，故国空馀稻蟹愁。匣里兵符凭语雀，镜中衰发乱群鸥。荒陂谁恼眠鹅鸭？午夜喧声似蔡州。
后秋兴八首九月初二日，泛舟吴门而作·其四
作者：钱谦益
朝代：明
体裁：七言律诗

棋罢何人不说棋，闲窗覆较总堪悲。故应关塞苍黄候，未是天公皂白时。火井角芒长焰焰，日宫车辇每迟迟。腐儒未谙楸枰谱，三局深惭廑帝思。
后秋兴八首八月初二日闻警而作
作者：钱谦益
朝代：明

王师横海阵如林，士马奔驰甲仗森。戎备偶然疏壁下，偏师何意溃城阴。凭将按剑申军令，更插靴刀儆士心。野老更阑愁不寐，误听刁斗作秋砧。羽檄横飞建旆斜，便应一战决戎华。戈船迅比追风骑，戎垒高于贯月槎。编户争传归汉籍，死声早已入胡笳。江天夜报南沙火，簇簇银灯满盏花。龙河汉帜散沈晖，万岁楼边候火微。卷地楼船横海去，射天鸣镝夹江飞。挥戈不分旄头在，返旆其如马首违。啮指奔逃看靺鞨，重收魂魄饱甘肥。由来国手算全棋，数子抛残未足悲。小挫我当严警候，骤骄彼是灭亡时。中心莫为斜飞动，坚壁休论后起迟。换步移形须着眼，棋于误后转堪思。两戒关河万里山，京江天堑屹中间。金陵要奠南朝鼎，铁瓮须争北顾关。应以缕丸临峻坂，肯将传舍抵孱颜。荷锄父老双含泪，愁见横江虎旅班。吴侬看镜约梳头，野老壶浆洁早秋。小队谁教投刃去，胡兵翻为倒戈愁。争言残羯同江鼠，忍见遗黎逐海鸥。京口偏师初破竹，荡船木柿下苏州。十载倾心一旅功，御枪原庙梦魂中。每思撒豆添营垒，更欲吹毛布雨风。淮水气连天汉白，钟离云棒帝车红。南宫图颂丹铅在，辜负秋窗老秃翁。艰难恢复势逶迤，蚁穴何当溃泽陂。驼马已临迤北路，炮车犹护向南枝。雷惊犀象牙方长，雨送蛟龙宅屡移。最喜伏波能整旅，封侯印佩许双垂。
后秋兴八首八月初二日闻警而作·其一
作者：钱谦益
朝代：明
体裁：七言律诗

王师横海阵如林，士马奔驰甲仗森。戎备偶然疏壁下，偏师何意溃城阴。凭将按剑申军令，更插靴刀儆士心。野老更阑愁不寐，误听刁斗作秋砧。
后秋兴八首八月初二日闻警而作·其七
作者：钱谦益
朝代：明
体裁：七言律诗

十载倾心一旅功，御枪原庙梦魂中。每思撒豆添营垒，更欲吹毛布雨风。淮水气连天汉白，钟离云棒帝车红。南宫图颂丹铅在，辜负秋窗老秃翁。
后秋兴八首八月初二日闻警而作·其三
作者：钱谦益
朝代：明
体裁：七言律诗

龙河汉帜散沈晖，万岁楼边候火微。卷地楼船横海去，射天鸣镝夹江飞。挥戈不分旄头在，返旆其如马首违。啮指奔逃看靺鞨，重收魂魄饱甘肥。
后秋兴八首八月初二日闻警而作·其二
作者：钱谦益
朝代：明
体裁：七言律诗

羽檄横飞建旆斜，便应一战决戎华。戈船迅比追风骑，戎垒高于贯月槎。编户争传归汉籍，死声早已入胡笳。江天夜报南沙火，簇簇银灯满盏花。
后秋兴八首八月初二日闻警而作·其五
作者：钱谦益
朝代：明
体裁：七言律诗

两戒关河万里山，京江天堑屹中间。金陵要奠南朝鼎，铁瓮须争北顾关。应以缕丸临峻坂，肯将传舍抵孱颜。荷锄父老双含泪，愁见横江虎旅班。
后秋兴八首八月初二日闻警而作·其八
作者：钱谦益
朝代：明
体裁：七言律诗

艰难恢复势逶迤，蚁穴何当溃泽陂。驼马已临迤北路，炮车犹护向南枝。雷惊犀象牙方长，雨送蛟龙宅屡移。最喜伏波能整旅，封侯印佩许双垂。
后秋兴八首八月初二日闻警而作·其六
作者：钱谦益
朝代：明
体裁：七言律诗

吴侬看镜约梳头，野老壶浆洁早秋。小队谁教投刃去，胡兵翻为倒戈愁。争言残羯同江鼠，忍见遗黎逐海鸥。京口偏师初破竹，荡船木柿下苏州。
后秋兴八首八月初二日闻警而作·其四
作者：钱谦益
朝代：明
体裁：七言律诗

由来国手算全棋，数子抛残未足悲。小挫我当严警候，骤骄彼是灭亡时。中心莫为斜飞动，坚壁休论后起迟。换步移形须着眼，棋于误后转堪思。
后秋兴八首八月初十日，小舟夜渡，惜别而作
作者：钱谦益
朝代：明

负戴相携守故林，翻经问织意萧森。疏疏竹叶情窗雨，落落梧桐小院阴。白露园林中夜泪，青灯梵呗六时心。怜君应是齐梁女，乐府偏能赋藁砧。丹黄狼藉鬓丝斜，廿载间关历岁华。取次铁围同穴道，几曾银浦共仙槎。吹残别鹤三声角，迸散栖乌半夜笳。错记穷秋是春尽，漫天离恨搅杨花。北斗垣墙暗赤晖，谁占朱鸟一星微？破除服珥装罗汉，减损齑盐饷佽飞。娘子绣旗营垒倒，将军铁槊鼓音违。须眉男子皆臣子，秦越何人视瘠肥。闺阁心悬海宇棋，每于方罫系欢悲。乍传南国长驱日，正是西窗对局时。漏点稀忧兵势老，灯花落笑子声迟。还期共复金山谱，桴鼓亲提慰我思。水击风抟山外山，前期语尽一杯间。五更噩梦飞金镜，千叠愁心锁玉关。人以苍蝇污白璧，天将市虎试朱颜。衣朱曳绮留都女，羞杀当年翟茀班。归心共折大刀头，别泪阑干誓九秋。皮骨久判犹贳死，容颜减尽但余愁。摩天肯悔双黄鹄，贴水翻输两白鸥。更有闲情搅肠肚，为余轮指算神州。此行期奏济河功，架海梯山抵掌中。自许挥戈回晚日，相将把酒贺春风。墙头梅蕊疏窗白，瓮面葡萄玉盏红。一割忍忘归隐约，少阳原是钓鱼翁。临分执手语逶迤，白水旌心视此陂。一别正思红豆子，双栖终向碧梧枝。盘周四角言难罄，局定中心誓不移。趣觐两宫应慰劳，纱灯影里泪先垂。
后秋兴八首八月初十日，小舟夜渡，惜别而作·其一
作者：钱谦益
朝代：明

负戴相携守故林，翻经问织意萧森。疏疏竹叶情窗雨，落落梧桐小院阴。白露园林中夜泪，青灯梵呗六时心。怜君应是齐梁女，乐府偏能赋藁砧。
后秋兴八首八月初十日，小舟夜渡，惜别而作·其七
作者：钱谦益
朝代：明

此行期奏济河功，架海梯山抵掌中。自许挥戈回晚日，相将把酒贺春风。墙头梅蕊疏窗白，瓮面葡萄玉盏红。一割忍忘归隐约，少阳原是钓鱼翁。
后秋兴八首八月初十日，小舟夜渡，惜别而作·其三
作者：钱谦益
朝代：明

北斗垣墙暗赤晖，谁占朱鸟一星微？破除服珥装罗汉，减损齑盐饷佽飞。娘子绣旗营垒倒，将军铁槊鼓音违。须眉男子皆臣子，秦越何人视瘠肥。
后秋兴八首八月初十日，小舟夜渡，惜别而作·其二
作者：钱谦益
朝代：明

丹黄狼藉鬓丝斜，廿载间关历岁华。取次铁围同穴道，几曾银浦共仙槎。吹残别鹤三声角，迸散栖乌半夜笳。错记穷秋是春尽，漫天离恨搅杨花。
后秋兴八首八月初十日，小舟夜渡，惜别而作·其五
作者：钱谦益
朝代：明

水击风抟山外山，前期语尽一杯间。五更噩梦飞金镜，千叠愁心锁玉关。人以苍蝇污白璧，天将市虎试朱颜。衣朱曳绮留都女，羞杀当年翟茀班。
后秋兴八首八月初十日，小舟夜渡，惜别而作·其八
作者：钱谦益
朝代：明

临分执手语逶迤，白水旌心视此陂。一别正思红豆子，双栖终向碧梧枝。盘周四角言难罄，局定中心誓不移。趣觐两宫应慰劳，纱灯影里泪先垂。
后秋兴八首八月初十日，小舟夜渡，惜别而作·其六
作者：钱谦益
朝代：明

归心共折大刀头，别泪阑干誓九秋。皮骨久判犹贳死，容颜减尽但余愁。摩天肯悔双黄鹄，贴水翻输两白鸥。更有闲情搅肠肚，为余轮指算神州。
后秋兴八首八月初十日，小舟夜渡，惜别而作·其四
作者：钱谦益
朝代：明
体裁：七言律诗

闺阁心悬海宇棋，每于方罫系欢悲。乍传南国长驱日，正是西窗对局时。漏点稀忧兵势老，灯花落笑子声迟。还期共复金山谱，桴鼓亲提慰我思。
后秋兴八首壬寅三月二十三日以后，大临无时，啜泣而作
作者：钱谦益
朝代：明

滂沱老泪洒空林，谁和沧浪诉郁森？总向沉灰论早晚，空于墨穴算晴阴。皇天那有重开眼，上帝初无悔乱心。何限朔南新旧鬼，九疑山下哭霜砧。焦中昏黑豆田斜，犹望殷忧启帝华。句町路穷难渡马，蜻蛉川断不通槎。关山月暗三年笛，草木风腥四面笳。庭际石榴红绽血，可怜犹是日南花。凌晨野哭抵斜晖，雨怨云愁老泪微。有地只因闻浪吼，无天那得见霜飞。廿年薪胆心犹在，三局楸枰算已违。完卵破巢何限恨，衔泥梁燕正争肥。百神犹护帝台棋，败局真成万古悲。身许沙场横草日，梦趋行殿执鞭时。忍看末运三辰促，苦恨孤臣一死迟。惆怅杜鹃非越鸟，南枝无复旧君思。橘中何地有商山？只影孤拳盖载间。十日焚天人少种，九幽持地鬼为关。诘盘周诰封京观，雕琢淮碑颂伯颜。叹息申胥重趼后，报吴异策尚班班。飞走都穷瘴海头，而今人说国亡秋。食残鬼母方知苦，酒醒天公亦解愁。奴丑时来皆市虎，英雄运去总沙鸥。老人生角君休诮，八百终期启汴州。枕戈坐甲荷元功，一柱孤擎溟渤中。整旅鱼龙森束伍，誓师鹅鹳肃呼风。三军缟素天容白，万骑朱殷海气红。莫笑长江空半壁，苇间还有刺船翁。夷山填海莫逶迤，复汉争如丈尺陂？故国楼桑围羽盖，上林仆柳发条枝。坐看河鼓云旗动，笑指渐台斗柄移。金粟堆前空翠裹，金烬犹傍玉衣垂。
后秋兴八首壬寅三月二十三日以后，大临无时，啜泣而作·其一
作者：钱谦益
朝代：明
体裁：七言律诗

滂沱老泪洒空林，谁和沧浪诉郁森？总向沉灰论早晚，空于墨穴算晴阴。皇天那有重开眼，上帝初无悔乱心。何限朔南新旧鬼，九疑山下哭霜砧。
后秋兴八首壬寅三月二十三日以后，大临无时，啜泣而作·其七
作者：钱谦益
朝代：明
体裁：七言律诗

枕戈坐甲荷元功，一柱孤擎溟渤中。整旅鱼龙森束伍，誓师鹅鹳肃呼风。三军缟素天容白，万骑朱殷海气红。莫笑长江空半壁，苇间还有刺船翁。
后秋兴八首壬寅三月二十三日以后，大临无时，啜泣而作·其三
作者：钱谦益
朝代：明
体裁：七言律诗

凌晨野哭抵斜晖，雨怨云愁老泪微。有地只因闻浪吼，无天那得见霜飞。廿年薪胆心犹在，三局楸枰算已违。完卵破巢何限恨，衔泥梁燕正争肥。
后秋兴八首壬寅三月二十三日以后，大临无时，啜泣而作·其二
作者：钱谦益
朝代：明
体裁：七言律诗

焦中昏黑豆田斜，犹望殷忧启帝华。句町路穷难渡马，蜻蛉川断不通槎。关山月暗三年笛，草木风腥四面笳。庭际石榴红绽血，可怜犹是日南花。
后秋兴八首壬寅三月二十三日以后，大临无时，啜泣而作·其五
作者：钱谦益
朝代：明
体裁：七言律诗

橘中何地有商山？只影孤拳盖载间。十日焚天人少种，九幽持地鬼为关。诘盘周诰封京观，雕琢淮碑颂伯颜。叹息申胥重趼后，报吴异策尚班班。
后秋兴八首壬寅三月二十三日以后，大临无时，啜泣而作·其八
作者：钱谦益
朝代：明
体裁：七言律诗

夷山填海莫逶迤，复汉争如丈尺陂？故国楼桑围羽盖，上林仆柳发条枝。坐看河鼓云旗动，笑指渐台斗柄移。金粟堆前空翠裹，金烬犹傍玉衣垂。
后秋兴八首壬寅三月二十三日以后，大临无时，啜泣而作·其六
作者：钱谦益
朝代：明
体裁：七言律诗

飞走都穷瘴海头，而今人说国亡秋。食残鬼母方知苦，酒醒天公亦解愁。奴丑时来皆市虎，英雄运去总沙鸥。老人生角君休诮，八百终期启汴州。
后秋兴八首壬寅三月二十三日以后，大临无时，啜泣而作·其四
作者：钱谦益
朝代：明
体裁：七言律诗

百神犹护帝台棋，败局真成万古悲。身许沙场横草日，梦趋行殿执鞭时。忍看末运三辰促，苦恨孤臣一死迟。惆怅杜鹃非越鸟，南枝无复旧君思。
后秋兴八首庚子中秋
作者：钱谦益
朝代：明

八桂盘根珠树林，蜒烟蛮雨助萧森。天高星纪连环卫，日入神光起烛阴。交胫百夷齐举踵，贯胸万国总倾心。辛勤争似三桑女，欧尽机丝应捣砧。轩辕丘畔矢欹斜，望尽群山隐翠华。却喜九隆归日御，谁从三保访星槎。愿同笮马扶车辇，欲傍旄牛听鼓笳。清酒一钟拚倒醉，恰如衙探杏园花。重华又报日重晖，中路何曾叹式微。高庙肃将三矢命，定陵快睹五云飞。即看灵武收京早，转眼亲贤授钺违。翘首南天频送喜，丹鱼红蟹亦争肥。破碎山河惜举棋，斜飞一角总堪悲。可怜纸上楸枰局，便是军前画笏时。帐殿咨嗟如宿昔，芒鞋奔赴转稽迟。谁将姑妇中宵语，借箸从容启睿思。扶桑高柱大荒山，交会朱明在此间。神向南条回地络，帝于北户启天关。雨疏象迹周严警，日射蛟涎展御颜。五服诸侯休后至，司徒先领入朝班。星星断发不遮头，霜鬓何须怨凛秋。揽镜频过五岭路，挽眉常绾九疑愁。山家寨栅凭麋鹿，海户封提画鹭鸥。莫指职方论徼塞，炎州今日是神州。栈钟掘地报成功，王气还占牛斗中。入日自应归出日，朔风那许竞炎风。连云法从鳌身黑，照水神灯鱼眼红。闲把竹书论运命，寒窗绝倒白头翁。元戎师律整逶迤，誓旅先期度芍陂。一柱补天支大厦，九阳浴日选高枝。名王献馘图新绘，叛帅焚尸檄久移。薄海儿童知李令，肯教唐史独昭垂。
后秋兴八首庚子中秋·其一
作者：钱谦益
朝代：明
体裁：七言律诗

八桂盘根珠树林，蜒烟蛮雨助萧森。天高星纪连环卫，日入神光起烛阴。交胫百夷齐举踵，贯胸万国总倾心。辛勤争似三桑女，欧尽机丝应捣砧。
后秋兴八首庚子中秋·其七
作者：钱谦益
朝代：明
体裁：七言律诗

栈钟掘地报成功，王气还占牛斗中。入日自应归出日，朔风那许竞炎风。连云法从鳌身黑，照水神灯鱼眼红。闲把竹书论运命，寒窗绝倒白头翁。
后秋兴八首庚子中秋·其三
作者：钱谦益
朝代：明
体裁：七言律诗

重华又报日重晖，中路何曾叹式微。高庙肃将三矢命，定陵快睹五云飞。即看灵武收京早，转眼亲贤授钺违。翘首南天频送喜，丹鱼红蟹亦争肥。
后秋兴八首庚子中秋·其二
作者：钱谦益
朝代：明
体裁：七言律诗

轩辕丘畔矢欹斜，望尽群山隐翠华。却喜九隆归日御，谁从三保访星槎。愿同笮马扶车辇，欲傍旄牛听鼓笳。清酒一钟拚倒醉，恰如衙探杏园花。
后秋兴八首庚子中秋·其五
作者：钱谦益
朝代：明
体裁：七言律诗

扶桑高柱大荒山，交会朱明在此间。神向南条回地络，帝于北户启天关。雨疏象迹周严警，日射蛟涎展御颜。五服诸侯休后至，司徒先领入朝班。
后秋兴八首庚子中秋·其八
作者：钱谦益
朝代：明
体裁：七言律诗

元戎师律整逶迤，誓旅先期度芍陂。一柱补天支大厦，九阳浴日选高枝。名王献馘图新绘，叛帅焚尸檄久移。薄海儿童知李令，肯教唐史独昭垂。
后秋兴八首庚子中秋·其六
作者：钱谦益
朝代：明
体裁：七言律诗

星星断发不遮头，霜鬓何须怨凛秋。揽镜频过五岭路，挽眉常绾九疑愁。山家寨栅凭麋鹿，海户封提画鹭鸥。莫指职方论徼塞，炎州今日是神州。
后秋兴八首庚子中秋·其四
作者：钱谦益
朝代：明
体裁：七言律诗

破碎山河惜举棋，斜飞一角总堪悲。可怜纸上楸枰局，便是军前画笏时。帐殿咨嗟如宿昔，芒鞋奔赴转稽迟。谁将姑妇中宵语，借箸从容启睿思。
后秋兴八首庚子十月望日
作者：钱谦益
朝代：明

桂树参差覆羽林，天容玉册自森森。甘渊自有长生日，冥谷终无不散阴。命将出车小雅颂，磨崖刻石老臣心。元和盛事看图画，卤簿前头夹斧砧。规外星辰落落斜，参旗井钺建高华。洱河北上通云汉，辽水东回接海槎。啸月岭猿催画角，嘶风胡马咽悲笳。吴侬莫向天南笑，铁树频年已放花。开元三叶正流晖，桂社梧封应紫微。追急稻畦鸠杖指，寝甘榕殿鸟工飞。五铢当复神咸许，十世将兴帝不违。日角共传如烈祖，遐方遥喜御容肥。三阵凋残御制棋，祖宗眷顾不胜悲。可知仙杖巡游日，还是钧天谒请时。八树分茅朱噣永，六龙拥驾赤乌迟。殊方未及樱桃荐，寝庙应深白露思。徼外行宫隔万山，朱光只在两河间。可令未派龟鱼种，却踞中原虎豹关。槃木自来歌汉德，哀牢先许识天颜。于今垣市无推步，云汉遥佔鹑首班。发兵每叹白人头，况复艰危历九秋。比景即看在内地，澜沧能免为他愁。衣冠未许群羌僰，国士终难寄海鸥。叹息祖宗规画远，西南容易弃并州。麟阁今谁第一功？康侯三锡在师中。洗兵已验军前雨，仗钺先佔梦里风。剑负斗文芒气白，香蟠心字篆烟红。玄浆匏脯相傒切，扶杖应怜未死翁。旧京城阙势逶迤，玄武湖清皇子陂。玉燕龙宫将数子，金灯雁塔涌千枝。星依御幄垣墙列，日按行营次舍移。种柳合围同望幸，残条秃鬓总交垂。
后秋兴八首庚子十月望日·其一
作者：钱谦益
朝代：明
体裁：七言律诗

桂树参差覆羽林，天容玉册自森森。甘渊自有长生日，冥谷终无不散阴。命将出车小雅颂，磨崖刻石老臣心。元和盛事看图画，卤簿前头夹斧砧。
后秋兴八首庚子十月望日·其七
作者：钱谦益
朝代：明
体裁：七言律诗

麟阁今谁第一功？康侯三锡在师中。洗兵已验军前雨，仗钺先佔梦里风。剑负斗文芒气白，香蟠心字篆烟红。玄浆匏脯相傒切，扶杖应怜未死翁。
后秋兴八首庚子十月望日·其三
作者：钱谦益
朝代：明
体裁：七言律诗

开元三叶正流晖，桂社梧封应紫微。追急稻畦鸠杖指，寝甘榕殿鸟工飞。五铢当复神咸许，十世将兴帝不违。日角共传如烈祖，遐方遥喜御容肥。
后秋兴八首庚子十月望日·其二
作者：钱谦益
朝代：明
体裁：七言律诗

规外星辰落落斜，参旗井钺建高华。洱河北上通云汉，辽水东回接海槎。啸月岭猿催画角，嘶风胡马咽悲笳。吴侬莫向天南笑，铁树频年已放花。
后秋兴八首庚子十月望日·其五
作者：钱谦益
朝代：明
体裁：七言律诗

徼外行宫隔万山，朱光只在两河间。可令未派龟鱼种，却踞中原虎豹关。槃木自来歌汉德，哀牢先许识天颜。于今垣市无推步，云汉遥佔鹑首班。
后秋兴八首庚子十月望日·其八
作者：钱谦益
朝代：明
体裁：七言律诗

旧京城阙势逶迤，玄武湖清皇子陂。玉燕龙宫将数子，金灯雁塔涌千枝。星依御幄垣墙列，日按行营次舍移。种柳合围同望幸，残条秃鬓总交垂。
后秋兴八首庚子十月望日·其六
作者：钱谦益
朝代：明
体裁：七言律诗

发兵每叹白人头，况复艰危历九秋。比景即看在内地，澜沧能免为他愁。衣冠未许群羌僰，国士终难寄海鸥。叹息祖宗规画远，西南容易弃并州。
后秋兴八首庚子十月望日·其四
作者：钱谦益
朝代：明
体裁：七言律诗

三阵凋残御制棋，祖宗眷顾不胜悲。可知仙杖巡游日，还是钧天谒请时。八树分茅朱噣永，六龙拥驾赤乌迟。殊方未及樱桃荐，寝庙应深白露思。
后秋兴八首庚子阳月初一，拂水拜墓作
作者：钱谦益
朝代：明

短棹轻蓑黄叶林，天涯战戟自森森。朝阳已跃南离日，昼霭犹停北陆阴。笛里关山牵昔梦，灯前儿女负初心。遐方巡守无消息，树树啼乌夜夜砧。秋风摵摵帽檐斜，野老篱前数物华。青镜百年双白鬓，黄河千里一孤槎。挽回兵气霜前雁，吹动雄心日暮笳。有客经过论汉史，西京曾记上林花。水国冥濛秋日晖，渚宫行殿远霏微。巡回每叹林乌宿，促数频看社燕飞。战决蚁封多胜负，卜占鸡骨少从违。频年射猎无朋侣，赢得高原雉兔肥。撼户秋声剥啄棋，惊心局外转伤悲。每于典籍论终古，只道乾坤似昔时。已破关河惆怅在，未招魂魄却回迟。长明灯上诸天近，时有空音答仰思。沧江茅屋旧家山，身与秋容共数间。三卷阴符留麦饭，一丸函谷掩柴关。黄沙马革羞垂涕，白首鹰扬笑驻颜。梦到红云深殿里，玉皇新点侍宸班。沟水流离似陇头，疏篱断彴不禁秋。关心风月钩牵恨，开眼江山挟带愁。龙斗捎天悲穴鼠，鸢飞跕水羡眠鸥。茫茫禹迹无凭准，自剔残灯画九州。配天列圣万年功，弓剑衣冠覆载中。赤羽九乌齐捧日，白翎一鸟亦呼风。金山御气千年紫，银海神灯乙夜红。看说诺皋应拊手，官家终古属刘翁。江村隈隩水逶迤，白首长吟忆渼陂。笼鸟疏窗温汉语，林乌密叶拣南枝。狐惊构火鸣呼数，犬直传更戍守移。莫笑牧儿思曲盖，梦阑腰带有鱼垂。
后秋兴八首庚子阳月初一，拂水拜墓作·其一
作者：钱谦益
朝代：明
体裁：七言律诗

短棹轻蓑黄叶林，天涯战戟自森森。朝阳已跃南离日，昼霭犹停北陆阴。笛里关山牵昔梦，灯前儿女负初心。遐方巡守无消息，树树啼乌夜夜砧。
后秋兴八首庚子阳月初一，拂水拜墓作·其七
作者：钱谦益
朝代：明
体裁：七言律诗

配天列圣万年功，弓剑衣冠覆载中。赤羽九乌齐捧日，白翎一鸟亦呼风。金山御气千年紫，银海神灯乙夜红。看说诺皋应拊手，官家终古属刘翁。
后秋兴八首庚子阳月初一，拂水拜墓作·其三
作者：钱谦益
朝代：明
体裁：七言律诗

水国冥濛秋日晖，渚宫行殿远霏微。巡回每叹林乌宿，促数频看社燕飞。战决蚁封多胜负，卜占鸡骨少从违。频年射猎无朋侣，赢得高原雉兔肥。
后秋兴八首庚子阳月初一，拂水拜墓作·其二
作者：钱谦益
朝代：明
体裁：七言律诗

秋风摵摵帽檐斜，野老篱前数物华。青镜百年双白鬓，黄河千里一孤槎。挽回兵气霜前雁，吹动雄心日暮笳。有客经过论汉史，西京曾记上林花。
后秋兴八首庚子阳月初一，拂水拜墓作·其五
作者：钱谦益
朝代：明
体裁：七言律诗

沧江茅屋旧家山，身与秋容共数间。三卷阴符留麦饭，一丸函谷掩柴关。黄沙马革羞垂涕，白首鹰扬笑驻颜。梦到红云深殿里，玉皇新点侍宸班。
后秋兴八首庚子阳月初一，拂水拜墓作·其八
作者：钱谦益
朝代：明
体裁：七言律诗

江村隈隩水逶迤，白首长吟忆渼陂。笼鸟疏窗温汉语，林乌密叶拣南枝。狐惊构火鸣呼数，犬直传更戍守移。莫笑牧儿思曲盖，梦阑腰带有鱼垂。
后秋兴八首庚子阳月初一，拂水拜墓作·其六
作者：钱谦益
朝代：明
体裁：七言律诗

沟水流离似陇头，疏篱断彴不禁秋。关心风月钩牵恨，开眼江山挟带愁。龙斗捎天悲穴鼠，鸢飞跕水羡眠鸥。茫茫禹迹无凭准，自剔残灯画九州。
后秋兴八首庚子阳月初一，拂水拜墓作·其四
作者：钱谦益
朝代：明
体裁：七言律诗

撼户秋声剥啄棋，惊心局外转伤悲。每于典籍论终古，只道乾坤似昔时。已破关河惆怅在，未招魂魄却回迟。长明灯上诸天近，时有空音答仰思。
后秋兴八首自壬寅七月至癸卯五月，讹言繁兴，鼠忧泣血，感恸而作，犹冀其言之或不诬也
作者：钱谦益
朝代：明

地坼天崩桂树林，金枝玉叶痛森森。衣冠雨绝支祈锁，阊阖风凄纣绝阴。丑虏贯盈知有日，鬼神助虐果何心？贼臣万古无伦匹，缕切挥刀候斧砧。海角崖山一线斜，从今也不属中华。更无鱼腹捐躯地，况有龙涎泛海槎。望断关河非汉帜，吹残日月是胡笳。嫦娥老大无归处，独倚银轮哭桂花。庸蜀经营付落晖，宫车消息转依微。空留赤血从三后，无复遗言诏六飞。马角乌头期已误，龙姿虎步谶俱违。逆臣送喜猖狂甚，趣兴燃脂照腹肥。自古英雄耻败棋，靴刀引决更何悲？君臣鳌背仍同国，生死龙胡肯后时？事去终嗟浮海误，身亡犹叹渡河迟。关张无命今犹昔，筹笔空烦异代思。梦回犹傍五溪山，历井扪参吐雾间。却指帝星临楚分，如闻王气满吴关。地翻黑水才伸足，天转青城始破颜。辛苦苍梧旧留守，忠魂常领百僚班。麻衣如雪白盈头，六月霜飞哭九秋。两耳也随风雨劫，半人偏抱古今愁。地闲沮洳教鱼鸟，天阔烟波养鹭鸥。谁上高台张口笑？为他指点旧皇州。踰沙轶漠百王功，二祖威凌浩劫中。高庙石龟晴吐雨，长陵铁马夜呼风。南临日驾千重紫，北借霓旌万队红。葛藟绵绵周祚远，明神岂诳白头翁。蛟宫螭窟势逶迤，蹙浪排波似越陂。荷鼓虚危新气象，白茅青社旧孙枝。磨刀雨过看兵洗，舶䑲风来想檄移。昨夜江天聊举首，寒芒二八已昭垂。
后秋兴八首自壬寅七月至癸卯五月，讹言繁兴，鼠忧泣血，感恸而作，犹冀其言之或不诬也·其七
作者：钱谦益
朝代：明
体裁：七言律诗

踰沙轶漠百王功，二祖威凌浩劫中。高庙石龟晴吐雨，长陵铁马夜呼风。南临日驾千重紫，北借霓旌万队红。葛藟绵绵周祚远，明神岂诳白头翁。
后秋兴八首自壬寅七月至癸卯五月，讹言繁兴，鼠忧泣血，感恸而作，犹冀其言之或不诬也·其三
作者：钱谦益
朝代：明
体裁：七言律诗

庸蜀经营付落晖，宫车消息转依微。空留赤血从三后，无复遗言诏六飞。马角乌头期已误，龙姿虎步谶俱违。逆臣送喜猖狂甚，趣兴燃脂照腹肥。
后秋兴八首自壬寅七月至癸卯五月，讹言繁兴，鼠忧泣血，感恸而作，犹冀其言之或不诬也·其二
作者：钱谦益
朝代：明
体裁：七言律诗

海角崖山一线斜，从今也不属中华。更无鱼腹捐躯地，况有龙涎泛海槎。望断关河非汉帜，吹残日月是胡笳。嫦娥老大无归处，独倚银轮哭桂花。
后秋兴八首自壬寅七月至癸卯五月，讹言繁兴，鼠忧泣血，感恸而作，犹冀其言之或不诬也·其五
作者：钱谦益
朝代：明
体裁：七言律诗

梦回犹傍五溪山，历井扪参吐雾间。却指帝星临楚分，如闻王气满吴关。地翻黑水才伸足，天转青城始破颜。辛苦苍梧旧留守，忠魂常领百僚班。
后秋兴八首自壬寅七月至癸卯五月，讹言繁兴，鼠忧泣血，感恸而作，犹冀其言之或不诬也·其六
作者：钱谦益
朝代：明
体裁：七言律诗

麻衣如雪白盈头，六月霜飞哭九秋。两耳也随风雨劫，半人偏抱古今愁。地闲沮洳教鱼鸟，天阔烟波养鹭鸥。谁上高台张口笑？为他指点旧皇州。
后秋兴八首自壬寅七月至癸卯五月，讹言繁兴，鼠忧泣血，感恸而作，犹冀其言之或不诬也·其四
作者：钱谦益
朝代：明
体裁：七言律诗

自古英雄耻败棋，靴刀引决更何悲？君臣鳌背仍同国，生死龙胡肯后时？事去终嗟浮海误，身亡犹叹渡河迟。关张无命今犹昔，筹笔空烦异代思。
后秋兴八首自壬寅七月至癸卯五月，讹言繁兴，鼠忧泣血，感恸而作，犹冀其言之或不诬也后秋兴八首自壬寅七月至癸卯五月，讹言繁兴，鼠忧泣血，感恸而作，犹冀其言之或不诬也·其八
作者：钱谦益
朝代：明
体裁：七言律诗

蛟宫螭窟势逶迤，蹙浪排波似越陂。荷鼓虚危新气象，白茅青社旧孙枝。磨刀雨过看兵洗，舶䑲风来想檄移。昨夜江天聊举首，寒芒二八已昭垂。
后秋兴八首辛丑二月初四日，夜宴述古堂，酒罢而作
作者：钱谦益
朝代：明

光风忽漫转寒林，岁旅重光气蔚森。八极地标铜柱界，四游天覆铁桥阴。关河夜采还宫曲，花鸟春回望帝心。长白一山仍汉塞，卅年松漠怨秋砧。阁道新移鹑尾斜，朔南寰宇仰重华。星弧日矢天王阵，风盖龙舟帝子槎。辽海月明传汉箭，榆关秋老断胡笳。而今建女无颜色，夺尽燕支插柰花。碧天朗朗见馀晖，把酒前除酹太微。梁燕睡翻新曲语，林乌栖趁急觞飞。津河洛角蓬星远，牛斗光芒孛气违。却笑帝羓成倒载，骷髅生草不能肥。毳帐喧呼夜赌棋，朝来剺面枕尸悲。那知雾塞飙回候，乍见天开地裂时。草外流人欢汉匿，御前和尚泣军迟。衔须引颈多元老，哭到穷途辍论思。云台高筑点苍山，异姓勋名李郭间。整束交南新象马，恢张辽左旧河关。蓬蒿茇舍趋行在，布帛衣冠仰帝颜。郑壁许田须努力，莫令他日后周班。辫发胡姬学裹头，朝歌夜猎不知秋。可怜青冢孤魂恨，也是幽兰一烬愁。衔尾北来真似鼠，梳翎东去不如鸥。而今好击中流楫，已有先声达豫州。旄头摧灭岂人功，太白新占应月中。扫荡沈灰元夕火，吹残朔所早春风。揭空铙鼓催花白，搅海鱼龙避酒红。从此撑犁辞别号，也应飞盏贺天翁。营巢抱茧叹逶迤，凭仗春风到射陂。日吉早时论北伐，月明今夕稳南枝。鞍因足弱攀缘上，檄为头风指顾移。传语故人开口笑，莫因晼晚叹西垂。
后秋兴八首辛丑二月初四日，夜宴述古堂，酒罢而作·其一
作者：钱谦益
朝代：明
体裁：七言律诗

光风忽漫转寒林，岁旅重光气蔚森。八极地标铜柱界，四游天覆铁桥阴。关河夜采还宫曲，花鸟春回望帝心。长白一山仍汉塞，卅年松漠怨秋砧。
后秋兴八首辛丑二月初四日，夜宴述古堂，酒罢而作·其七
作者：钱谦益
朝代：明
体裁：七言律诗

旄头摧灭岂人功，太白新占应月中。扫荡沈灰元夕火，吹残朔所早春风。揭空铙鼓催花白，搅海鱼龙避酒红。从此撑犁辞别号，也应飞盏贺天翁。
后秋兴八首辛丑二月初四日，夜宴述古堂，酒罢而作·其三
作者：钱谦益
朝代：明
体裁：七言律诗

碧天朗朗见馀晖，把酒前除酹太微。梁燕睡翻新曲语，林乌栖趁急觞飞。津河洛角蓬星远，牛斗光芒孛气违。却笑帝羓成倒载，骷髅生草不能肥。
后秋兴八首辛丑二月初四日，夜宴述古堂，酒罢而作·其二
作者：钱谦益
朝代：明
体裁：七言律诗

阁道新移鹑尾斜，朔南寰宇仰重华。星弧日矢天王阵，风盖龙舟帝子槎。辽海月明传汉箭，榆关秋老断胡笳。而今建女无颜色，夺尽燕支插柰花。
后秋兴八首辛丑二月初四日，夜宴述古堂，酒罢而作·其五
作者：钱谦益
朝代：明
体裁：七言律诗

云台高筑点苍山，异姓勋名李郭间。整束交南新象马，恢张辽左旧河关。蓬蒿茇舍趋行在，布帛衣冠仰帝颜。郑壁许田须努力，莫令他日后周班。
后秋兴八首辛丑二月初四日，夜宴述古堂，酒罢而作·其八
作者：钱谦益
朝代：明
体裁：七言律诗

营巢抱茧叹逶迤，凭仗春风到射陂。日吉早时论北伐，月明今夕稳南枝。鞍因足弱攀缘上，檄为头风指顾移。传语故人开口笑，莫因晼晚叹西垂。
后秋兴八首辛丑二月初四日，夜宴述古堂，酒罢而作·其六
作者：钱谦益
朝代：明
体裁：七言律诗

辫发胡姬学裹头，朝歌夜猎不知秋。可怜青冢孤魂恨，也是幽兰一烬愁。衔尾北来真似鼠，梳翎东去不如鸥。而今好击中流楫，已有先声达豫州。
后秋兴八首辛丑二月初四日，夜宴述古堂，酒罢而作·其四
作者：钱谦益
朝代：明
体裁：七言律诗

毳帐喧呼夜赌棋，朝来剺面枕尸悲。那知雾塞飙回候，乍见天开地裂时。草外流人欢汉匿，御前和尚泣军迟。衔须引颈多元老，哭到穷途辍论思。
后秋兴八首辛丑岁逼除作。时自红豆江村徙居半野堂绛云馀烬处
作者：钱谦益
朝代：明

当风一叶战层林，抚己孤怀抱郁森。屋老空亭笼壁响，窗疏鄛纸划灯阴。鸡豚麦饭荒江泪，粔籹椒盘故旧心。噩梦惊回成独语，谁于寒夜捣孤砧？分野条分界画斜，数行朱墨揽中华。小楼骋望巢车阵，故纸横穿凿空槎。醉唱铙歌当伐鼓，闲拈芦管压吹笳。竹窗永夜犹焚诵，灯火青荧礼白花。冬日荒凉淡夕晖，晨光犹喜报熹微。潜虬自护沧江卧，退鹢仍依故国飞。扪古齿牙惊互搰，扶头腰领恐相违。只鸡近局关心处，却羡僧园菜把肥。廿载光阴四度棋，流传断句和人悲。冰凋木介侵分候，霜戛风筝决战时。觚竹悬车多次舍，皋兰轻骑尚逶迟。灯前历历残棋在，全局悠然正可思。少日囊书坐北山，轻狂自喜试兵间。残棋楼橹思横海，卧马城闉说散关。汗竹纡馀淹素发，寒松孤直伴苍颜。白颠未了书生债，昔梦长随漆管班。年年楚尾望吴头，四序平分总是秋。赤羽黄尘犹未尽，青阳白发不须愁。漏穿地脉馀群鼠，砥柱天吴仗一鸥。接户军迟多老衲，凭将若个问添州？开天牛斗首神功，分布星辰手掌中。八骏未回西极雪，六龙仍扈大江风。南条日驾鼋鼍紫，北落星摧鱼鳖红。数卷残书遗石室，犁眉翁与铁冠翁。流年老去付逶迤，取次春生仆射陂。才子朱弦歌绛雪，佳人锦字问琼枝。一龛灯永鱼声静，三叠琴繁鹤舞移。莫为牛衣频叹息，与君容易鬓丝垂。
后秋兴八首辛丑岁逼除作。时自红豆江村徙居半野堂绛云馀烬处·其一
作者：钱谦益
朝代：明
体裁：七言律诗

当风一叶战层林，抚己孤怀抱郁森。屋老空亭笼壁响，窗疏鄛纸划灯阴。鸡豚麦饭荒江泪，粔籹椒盘故旧心。噩梦惊回成独语，谁于寒夜捣孤砧？
后秋兴八首辛丑岁逼除作。时自红豆江村徙居半野堂绛云馀烬处·其七
作者：钱谦益
朝代：明
体裁：七言律诗

开天牛斗首神功，分布星辰手掌中。八骏未回西极雪，六龙仍扈大江风。南条日驾鼋鼍紫，北落星摧鱼鳖红。数卷残书遗石室，犁眉翁与铁冠翁。
后秋兴八首辛丑岁逼除作。时自红豆江村徙居半野堂绛云馀烬处·其三
作者：钱谦益
朝代：明
体裁：七言律诗

冬日荒凉淡夕晖，晨光犹喜报熹微。潜虬自护沧江卧，退鹢仍依故国飞。扪古齿牙惊互搰，扶头腰领恐相违。只鸡近局关心处，却羡僧园菜把肥。
后秋兴八首辛丑岁逼除作。时自红豆江村徙居半野堂绛云馀烬处·其二
作者：钱谦益
朝代：明
体裁：七言律诗

分野条分界画斜，数行朱墨揽中华。小楼骋望巢车阵，故纸横穿凿空槎。醉唱铙歌当伐鼓，闲拈芦管压吹笳。竹窗永夜犹焚诵，灯火青荧礼白花。
后秋兴八首辛丑岁逼除作。时自红豆江村徙居半野堂绛云馀烬处·其五
作者：钱谦益
朝代：明
体裁：七言律诗

少日囊书坐北山，轻狂自喜试兵间。残棋楼橹思横海，卧马城闉说散关。汗竹纡馀淹素发，寒松孤直伴苍颜。白颠未了书生债，昔梦长随漆管班。
后秋兴八首辛丑岁逼除作。时自红豆江村徙居半野堂绛云馀烬处·其八
作者：钱谦益
朝代：明
体裁：七言律诗

流年老去付逶迤，取次春生仆射陂。才子朱弦歌绛雪，佳人锦字问琼枝。一龛灯永鱼声静，三叠琴繁鹤舞移。莫为牛衣频叹息，与君容易鬓丝垂。
后秋兴八首辛丑岁逼除作。时自红豆江村徙居半野堂绛云馀烬处·其六
作者：钱谦益
朝代：明
体裁：七言律诗

年年楚尾望吴头，四序平分总是秋。赤羽黄尘犹未尽，青阳白发不须愁。漏穿地脉馀群鼠，砥柱天吴仗一鸥。接户军迟多老衲，凭将若个问添州？
后秋兴八首辛丑岁逼除作。时自红豆江村徙居半野堂绛云馀烬处·其四
作者：钱谦益
朝代：明
体裁：七言律诗

廿载光阴四度棋，流传断句和人悲。冰凋木介侵分候，霜戛风筝决战时。觚竹悬车多次舍，皋兰轻骑尚逶迟。灯前历历残棋在，全局悠然正可思。
后观棋六绝句·其一
作者：钱谦益
朝代：明
体裁：七言绝句

奕棋二十早知名，七十于今老更成。拂袖登坛尽年少，争如宿将解论兵。
后观棋六绝句·其三
作者：钱谦益
朝代：明
体裁：七言绝句

初果还来界水清，枯棋声间木鱼鸣。袛应姑妇中宵话，也是邻墙环钏声。
后观棋六绝句·其二
作者：钱谦益
朝代：明
体裁：七言绝句

坐隐浑如禅定人，世间象戏自争新。笑他橘里商山叟，老大犹誇啫玉尘。
后观棋六绝句·其五
作者：钱谦益
朝代：明
体裁：七言绝句

皓首观棋兴未阑，青袍关尹肯休官。楚江巫峡多云雨，总向珠帘一局看。
后观棋六绝句·其六
作者：钱谦益
朝代：明
体裁：七言绝句

争先一角势匆匆，绿湛馀尊烛剪红。覆罢残棋何眼笇，输赢只在纸盘中。
后观棋六绝句·其四
作者：钱谦益
朝代：明
体裁：七言绝句

挑灯画纸已无妻，棋局袈裟伴杖藜。回首平津开阁地，鹅笼何处问鸡栖。
后观棋绝句六首·其一
作者：钱谦益
朝代：明
体裁：七言绝句

客舍萧辰看奕棋，秋风卷箨响枯枝。空庭落叶声如扫，争似盘中下子迟。
后观棋绝句六首·其三
作者：钱谦益
朝代：明
体裁：七言绝句

寂莫枯枰响泬漻，秦淮秋老咽寒潮。白头镫影凉宵里，一局残棋见六朝。
后观棋绝句六首·其二
作者：钱谦益
朝代：明
体裁：七言绝句

一枰荦确竞秋风，对局旁观意不同。眼底三人皆国手，莫将鼎足笑英雄。
后观棋绝句六首·其五
作者：钱谦益
朝代：明
体裁：七言绝句

霜落钟山物候悲，白门杨柳总无枝。残棋正似乌栖候，一角斜飞好问谁。
后观棋绝句六首·其六
作者：钱谦益
朝代：明
体裁：七言绝句

阅江楼下草迷离，江水遥连淝水湄。传语八公闲草木，谢公无事但围棋。
后观棋绝句六首·其四
作者：钱谦益
朝代：明
体裁：七言绝句

飞角侵边劫正阑，当场黑白尚漫漫。老夫袖手支颐看，残局分明一着难。
后观棋绝句六首观闽林初文孝廉画像读徐兴公传书断句诗二首示其子遗民古度·其一
作者：钱谦益
朝代：明
体裁：七言绝句

抗疏捐躯世所瞻，裳衣戌削貌清严。可知酌古陈同甫，应有承家郑所南。
后送达可
作者：钱谦益
朝代：明
体裁：七言律诗

秋水柴门执手辰，五羊南望重沾巾。白杨萧瑟多良友，碧血轮囷有故人。洗面不堪㪺老泪，濯缨犹喜剩閒身。明年再酿荔枝酒，更与松醪斗小春。
后饮酒七首·其一
作者：钱谦益
朝代：明
体裁：古风

停桡买沧酒，但说孙家好。酒媪为我言，君来苦不早。今年酒倍售，酒库巳如扫。但馀六长瓶，味甘色复缥。储以嫁娇女，买羊会邻保。不惜持赠君，君无苦相嬲。涂潦泥活活，僮仆㸦持抱。郑重贮船舱，暴富似得宝。明灯吐新花，夜雨响秋草。君如不快饮，负此酒家媪。
后饮酒七首·其七
作者：钱谦益
朝代：明
体裁：古风

我饮非大户，颇自嫌甜酒。虽无满座客，亦能致好友。不招恶客来，一任穷宾走。当歌每分夜，醉花自宜昼。厌厌复陶陶，意不在五斗。渴饮剧卷波，叫呶沸招手。醉在木杪坐，吐向车茵呕。譬如登徒子，可谓好色不。我欲定酒律，讯彼醉乡叟。此叟方茗艼，颓然指吾口。
后饮酒七首·其三
作者：钱谦益
朝代：明
体裁：古风

驱车出春明，办严不宿昔。故人怜我去，追饯城东陌。乌帽去已远，白雨泥盈尺。登高共凝望，痴坐到日夕。我行感离群，闻此长叹息。孤舟雨濛濛，落叶风策策。因知故人心，念我独行役。一杯代酬劝，亦复进脯腊。心口相劳苦，手腕互主客。愿因西北风，寄声故人侧。酌酒如见君，无为苦相忆。
后饮酒七首·其二
作者：钱谦益
朝代：明
体裁：古风

摊书昼日卧，流观范晔史。可怜齐武王，大业困虫蚁。赭汗拥牧儿，刮席奉更始。终令田舍翁，应符作天子。达哉蜀妇言，朝闻可夕死。载寻党锢传，谈虎欲击齿。杵臼贮心胸，撞春自触抵。呼儿浮大白，为我浇块垒。饮酣发酒悲，泣下露泥泥。上为刘伯升，下为李元礼。
后饮酒七首·其五
作者：钱谦益
朝代：明
体裁：古风

孤生践骇机，薄命轻秋豪。天地为洪垆，燎此一牛毛。流言浮巨石，积毁销脂膏。自分老头颅，卼臲寄欧刀。介恃圣明主，奉身归蓬蒿。自玆保两手，安稳持霜螯。何以明君恩，瓦盆倾浊醪。一斟又一酌，载咏康衢谣。
后饮酒七首·其六
作者：钱谦益
朝代：明
体裁：古风

清辰开酒罂，有物如凝脂。团团相纠结，轮囷复葳蕤。照眼截如肪，触手滑如砥。嫩如小儿掌，甘如妃女饴。馨香撩鼻舌，三嗅涎流匙。罂颈仅容指，膏乳非人为。浮蚁不足言，无乃真肉芝。或云酒之精，汎盎脱糟醨。酝酿金玉浆，氤氲结甔甀。服之为列仙，匪独可疗饥。事虽不经见，此理诚有之。酌酒自庆喜，醉倒成鸱夷。
后饮酒七首·其四
作者：钱谦益
朝代：明
体裁：古风

春风来优柔，取次土膏脉。鸟啭花茸茸，冰澌水拍拍。秋风飒以紧，摇落在片时。甫下洞庭叶，已折庭树枝。春风类膏泽，著物光融融。能增绿鬓绿，转使红颜红。秋风多惨悽，中人如痎痁。薄寒肤疹粟，增歔体伸欠。我本悲秋士，又作秋风客。萧然命尊酒，慰此风雨夕。一酌解烦酲，再酌生芳菲。三酌景风至，熏然袭裳衣。大哉造化力，四时递平分。至哉醇酒德，斟酌回阳春。
吟罢自题长句拨闷二首
作者：钱谦益
朝代：明

孤臣泽畔自行歌，烂熳篇章费折磨。似隐似俳还似谶，非狂非醉又非魔。呕心自笑才华尽，扪腹其如倔强何？二祖历宗恩养士，几人吟咀泪痕多？不成悲泣不成歌，破砚还如墨盾磨。拌以馀生供漫兴，欲将秃笔扫群魔。途穷日暮聊为尔，发短心长可奈何？赋罢无衣方卒哭，百篇号踊未云多。
吟罢自题长句拨闷二首·其一
作者：钱谦益
朝代：明
体裁：七言律诗

孤臣泽畔自行歌，烂熳篇章费折磨。似隐似俳还似谶，非狂非醉又非魔。呕心自笑才华尽，扪腹其如倔强何？二祖历宗恩养士，几人吟咀泪痕多？
吟罢自题长句拨闷二首·其二
作者：钱谦益
朝代：明
体裁：七言律诗

不成悲泣不成歌，破砚还如墨盾磨。拌以馀生供漫兴，欲将秃笔扫群魔。途穷日暮聊为尔，发短心长可奈何？赋罢无衣方卒哭，百篇号踊未云多。
吟罢自题长句拨闷二首后秋兴八首自壬寅七月至癸卯五月，讹言繁兴，鼠忧泣血，感恸而作，犹冀其言之或不诬也·其一
作者：钱谦益
朝代：明
体裁：七言律诗

地坼天崩桂树林，金枝玉叶痛森森。衣冠雨绝支祈锁，阊阖风凄纣绝阴。丑虏贯盈知有日，鬼神助虐果何心？贼臣万古无伦匹，缕切挥刀候斧砧。
听青琴理弦子
作者：钱谦益
朝代：明
体裁：七言绝句

小窗红烛泪盈盈，弦索初调撚拨清。弹到西风黄叶处，青琴指下泛秋声。
吴人喧传瞿稼轩留守降灵郡城西相率诣东皋招魂塑像迎请上任聋騃道人惊喜呜咽放言作绝句十二首用代里社迎神送神之曲·其一
作者：钱谦益
朝代：明
体裁：七言绝句

月斧雷车夹道开，帝令巡省旧都来。人间不晓天符急，叹息争看华表回。
吴人喧传瞿稼轩留守降灵郡城西相率诣东皋招魂塑像迎请上任聋騃道人惊喜呜咽放言作绝句十二首用代里社迎神送神之曲·其七
作者：钱谦益
朝代：明
体裁：七言绝句

真诰稽神未许论，伯昌位业并曹孙。摄山靳尚如相遇，切莫怀沙问屈原。
吴人喧传瞿稼轩留守降灵郡城西相率诣东皋招魂塑像迎请上任聋騃道人惊喜呜咽放言作绝句十二首用代里社迎神送神之曲·其三
作者：钱谦益
朝代：明
体裁：七言绝句

灵旗昼卷画廊新，寂历东山赌奕辰。驱使八公閒草木，也应谈笑埽兵尘。
吴人喧传瞿稼轩留守降灵郡城西相率诣东皋招魂塑像迎请上任聋騃道人惊喜呜咽放言作绝句十二首用代里社迎神送神之曲·其九
作者：钱谦益
朝代：明
体裁：七言绝句

三年蜀血肯销沉，我所思兮在桂林。却望苍梧量泪雨，湘江何似五湖深。
吴人喧传瞿稼轩留守降灵郡城西相率诣东皋招魂塑像迎请上任聋騃道人惊喜呜咽放言作绝句十二首用代里社迎神送神之曲·其二
作者：钱谦益
朝代：明
体裁：七言绝句

玉帝亲颁赤伏符，神官权位治姑苏。中央丹篆云雷护，天上词头与世殊。
吴人喧传瞿稼轩留守降灵郡城西相率诣东皋招魂塑像迎请上任聋騃道人惊喜呜咽放言作绝句十二首用代里社迎神送神之曲·其五
作者：钱谦益
朝代：明
体裁：七言绝句

被发骑龙事渺然，栾公立社自年年。臂鹰老手还馀我，伏腊鸡豚掠社钱。
吴人喧传瞿稼轩留守降灵郡城西相率诣东皋招魂塑像迎请上任聋騃道人惊喜呜咽放言作绝句十二首用代里社迎神送神之曲·其八
作者：钱谦益
朝代：明
体裁：七言绝句

社鬼城神也论赀，西园谐价付冥司。凭君一笑如包老，瓦石欢哗夺印时。
吴人喧传瞿稼轩留守降灵郡城西相率诣东皋招魂塑像迎请上任聋騃道人惊喜呜咽放言作绝句十二首用代里社迎神送神之曲·其六
作者：钱谦益
朝代：明
体裁：七言绝句

庙门巫觋醉蛛丝，八翼天关却傍谁。要约魁星频奏事，鸿都道士不曾知。
吴人喧传瞿稼轩留守降灵郡城西相率诣东皋招魂塑像迎请上任聋騃道人惊喜呜咽放言作绝句十二首用代里社迎神送神之曲·其十
作者：钱谦益
朝代：明
体裁：七言绝句

日蚀麒麟格斗馀，山河两戒眇愁予。兰沧渡后无消息，且坐前潮伴子胥。
吴人喧传瞿稼轩留守降灵郡城西相率诣东皋招魂塑像迎请上任聋騃道人惊喜呜咽放言作绝句十二首用代里社迎神送神之曲·其十一
作者：钱谦益
朝代：明
体裁：七言绝句

魂兮篝缕刻分毫，深目鸢肩见二毛。麟阁即图词可继，宗臣遗像肃前朝。
吴人喧传瞿稼轩留守降灵郡城西相率诣东皋招魂塑像迎请上任聋騃道人惊喜呜咽放言作绝句十二首用代里社迎神送神之曲·其十二
作者：钱谦益
朝代：明
体裁：七言绝句

真王异姓指河山，箫鼓丛祠报赛閒。咫尺灵飞催后命，红云仍押祝融班。
吴人喧传瞿稼轩留守降灵郡城西相率诣东皋招魂塑像迎请上任聋騃道人惊喜呜咽放言作绝句十二首用代里社迎神送神之曲·其四
作者：钱谦益
朝代：明
体裁：七言绝句

歌舞闾阎换岁时，传芭伐鼓漫伤悲。吴儿好唱迎神曲，一局楸枰千字诗。
吴巨手卐斋诗
作者：钱谦益
朝代：明
体裁：古风

嘉禾城头阵云黑，宣公桥上飞霹雳。南湖春水涨绿波，骨拒骸枝血流赤。人民城郭总萋迷，华观琼台长蒺藜。几家高户无蛛网，是岁空梁少燕泥。吴生卐斋只寻丈，卐字阑干独无恙。取次缥囊结古香，依然墨沼翻云浪。人言兵燹旁午时，帘阁栏楯光陆离。即看云物常亏蔽，或有天龙好护持。我闻如来妙心海，吉祥卐字云叆叆。放光常使地狱空，阅世何忧市朝改。君观胸中卐字无，摩醯三眼认天枢。天上应无逃劫地，人间那得辟兵符。
吴期生金吾生日诗二首·其一
作者：钱谦益
朝代：明
体裁：七言律诗

绕膝才称八十觞，长筵罗列又成行。先朝第宅尚书坞，小弟班联御史床。甲子趋庭随绛县，庚申侍寝直丹房。樵阳屡趣登真会，定在兰亭禹庙旁。
吴期生金吾生日诗二首·其二
作者：钱谦益
朝代：明
体裁：七言律诗

锦衣阙下靖行时，秘策家传玉帐奇。马沃市场馀首蓿，婢膏北妇剩燕支。剑花芒吐耶溪晓，箭竹风生射的知。春酒酌来成一笑，黄龙曾约醉深卮。
吴江吴母燕喜诗
作者：钱谦益
朝代：明
体裁：七言律诗

酒熟馀杭燕喜初，春盘入馔鲙江鱼。閒居赋里长筵早，野史亭前视膳馀。岁晚鸡豚存汉腊，夜阑灯火续班书。史家他日贤明传，不道闺门即倚闾。
吴门寄陆仲谋大参
作者：钱谦益
朝代：明
体裁：七言律诗

步屧相呼倒接㒿，东阡南陌夜归迟。檀槽奏罢翻新曲，桦烛烧残覆旧棋。燕赏花时无主客，催徵酒社有文移。谢公底事情怀恶，只为中年有别离。
吴门春仲送李生还长安
作者：钱谦益
朝代：明

阑风伏雨暗江城，扶病将愁起送行。
烟月扬州如梦寐，江山建业又清明。
夜乌啼断门前柳，春鸟衔残花外樱。
尊酒前期君莫忘，药囊我欲傍余生。
吴门春仲送李生还长干
作者：钱谦益
朝代：明

阑风伏雨暗江城，扶病将愁起送行。烟月扬州如梦寐，江山建业又清明。夜乌啼断门前柳，春鸟衔残花外樱。尊酒前期君莫忘，药囊吾欲傍余生。
吴门春仲送李生还长干
作者：钱谦益
朝代：明
体裁：七言律诗

阑风伏雨闇江城，扶病将愁起送行。烟月扬州如梦寐，江山建业又清明。夜乌啼断门前柳，春鸟衔残花外樱。尊酒前期君莫忘，药囊吾欲傍馀生。
吴门送福清公还闽八首·其七
作者：钱谦益
朝代：明
体裁：七言律诗

拂衣归揖武夷君，九曲仙山帝许分。钓碣自携新炼石，卧床还弄旧书云。朝班改隶三元会，锡命裁成十赉文。斗柄聸相仍在手，幔亭光气夜氤氲。
吴门送福清公还闽八首·其三
作者：钱谦益
朝代：明
体裁：七言律诗

介圭争望锡河山，忍听优歌枯菀閒。春尽亲王将就国，夜分御札尚封还。赤心自愬萦千折，丹地频惊扣九关。羽翼巳成商老去，汉庭容易点朝班。
吴门送福清公还闽八首·其二
作者：钱谦益
朝代：明
体裁：七言律诗

上帝高居俨肃雍，中书退食敢从容。举朝水火和羹苦，于野玄黄战血重。四海忧来频缓带，只身朝罢每扶筇。可知报主心如醉，久矣愁听长乐钟。
吴门送福清公还闽八首·其五
作者：钱谦益
朝代：明
体裁：七言律诗

甘陵南北久分岐，鹓鹭雍容彼一时。抗疏有人盈琐闼，顾名无阙省罘罳。恩牛怨李谁家事，白马清流异代悲。八载调羹心赤苦，临行谆复外庭知。
吴门送福清公还闽八首·其八
作者：钱谦益
朝代：明
体裁：七言律诗

闽海争传岳降神，匝天弧矢护生申。契丹使亦知无老，回纥占应见大人。代许孤忠留一柱，帝思耆德抚三辰。吴门咫尺邻阊阖，珍重东山五亩身。
吴门送福清公还闽八首·其六
作者：钱谦益
朝代：明
体裁：七言律诗

传宣铃索待中宵，夙夜宁知帝座遥。自分朴忠要圣主，何烦激切拟先朝。丹墀虎豹纷相伏，白简鱼龙莽自骄。摒挡箧箱留谏草，欲令惇史记唐尧。
吴门送福清公还闽八首·其四
作者：钱谦益
朝代：明
体裁：七言律诗

圣母上宾遗诏出，普天开读泪并流。楚宗系累泣相见，高庙衣冠欣出游。玉几自天亲改削，珠厓何日罢征求。如椽大笔盈怀袖，莫忘山东父老忧。
吴门送福清相还闽
作者：钱谦益
朝代：明

都门祖帐蔼如林，却望彤墀泪不禁。出处频烦明主念，安危何限老臣心。梦回渐觉朱衣远，身退初知白发深。林下有人君侧少，知公未忍说投簪。上帝高居俨肃雍，中书退食敢从容。举朝水火和羹苦，于野玄黄战血重。四海忧来频缓带，双身朝罢每扶筇。可知报主心如醉，久矣愁听长乐钟。介圭争望锡河山，忍听优歌枯菀间。春尽亲王将就国，夜分御札尚封还。赤心自愬萦千折，丹地频惊扣九关。羽翼已成商老去，汉庭容易点朝班。
吴门送福清相还闽·其一
作者：钱谦益
朝代：明
体裁：七言律诗

都门祖帐蔼如林，却望彤墀泪不禁。出处频烦明主念，安危何限老臣心。梦回渐觉朱衣远，身退初知白发深。林下有人君侧少，知公未忍说投簪。
吴门送福清相还闽·其三
作者：钱谦益
朝代：明

介圭争望锡河山，忍听优歌枯菀间。春尽亲王将就国，夜分御札尚封还。赤心自愬萦千折，丹地频惊扣九关。羽翼已成商老去，汉庭容易点朝班。
吴门送福清相还闽·其二
作者：钱谦益
朝代：明

上帝高居俨肃雍，中书退食敢从容。举朝水火和羹苦，于野玄黄战血重。四海忧来频缓带，双身朝罢每扶筇。可知报主心如醉，久矣愁听长乐钟。
吾家归佛长孙曾名字都依日月灯最是两家繁种姓不妨齐作白衣僧
作者：钱谦益
朝代：明
体裁：七言绝句

诗老才人各擅长，紫箫红锦竞催妆。衰翁自分如三老，花烛诗中祝弄璋。
告别戏题十四绝句
作者：钱谦益
朝代：明

江南才子杜秋诗，垂老心情故国思。金缕歌残休怅恨，铜人泪下己多时。
周安石七十
作者：钱谦益
朝代：明
体裁：七言律诗

梵行儒风共一家，条衣仗室似毗耶。青莲池养新函蕊，紫柏林披旧贯花。长日经声停院竹，清秋佛火净窗纱。寿觞且碎油囊酒，劫石何曾算岁华。
和东坡西台诗韵六首·其一
作者：钱谦益
朝代：明
体裁：七言律诗

朔气阴森夏亦凄，穹苍四盖破天低。青春望断催归鸟，黑狱声沉报晓鸡。恸哭临江无壮子，徒行赴难有贤妻。重围不禁还乡梦，却过淮东又浙西。
和东坡西台诗韵六首·其三
作者：钱谦益
朝代：明
体裁：七言律诗

纣绝阴天鬼亦凄，波吒声沸柝铃低。不闻西市曾牵犬，浪说东城再斗鸡。并命何当同石友，呼囚谁与报章妻。可怜长夜归俄顷，坐待悠悠白日西。
和东坡西台诗韵六首·其二
作者：钱谦益
朝代：明
体裁：七言律诗

阴宫窟室昼含凄，风色萧骚白日低。天上底须论玉兔，人间何物是金鸡。肝肠迸裂题襟友，血泪模糊织锦妻。却指恒云望家室，滹沱河北太行西。
和东坡西台诗韵六首·其五
作者：钱谦益
朝代：明
体裁：七言律诗

六月霜凝倍�悽，骨消皮削首频低。云林永绝离罗雉，砧几相邻待割鸡。堕落劫尘悲宿业，皈依法喜愧山妻。西方西市原同观，县鼓分明落日西。
和东坡西台诗韵六首·其五
作者：钱谦益
朝代：明
体裁：七言律诗

六月霜凝倍𢡚悽，骨消皮削首频低。云林永绝离罗雉，砧几相邻待割鸡。堕落劫尘悲宿业，皈依法喜愧山妻。西方西市原同观，县鼓分明落日西。
和东坡西台诗韵六首·其六
作者：钱谦益
朝代：明
体裁：七言律诗

梏拲扶将狱气凄，神魂刺促语言低。心长尚似拖肠鼠，发短浑如秃帻鸡。后事从他携手客，残骸付与画眉妻。可怜三十年来梦，长向山东辽水西。
和东坡西台诗韵六首·其四
作者：钱谦益
朝代：明
体裁：七言律诗

三人贯索语酸凄，主犯灾星仆运低。溲溺关通真并命，影形绊絷似连鸡。梦回虎穴频呼母，话到牛衣并念妻。尚说故山花信好，红阑桥在画楼西。
和些庵和尚补山堂歌
作者：钱谦益
朝代：明
体裁：古风

床头双剑匣龙虎，绣涩悲吟卷毛羽。宵来光怪横甲兵，弥天倒写修罗雨。柴门白浪平江湖，天宫岖峨地极孤。闪电金蛇裂如线，惝恍岂知天有无。有人用管量天咫，我笑斯人梦梦耳。山僧贻我补山歌，使我沉忧霍然起。南条天高岭千叠，何人移置沙湾里。长沙铜柱不曾腐，规外星辰九嶷补。东海扬尘未移日，剩水残山何足数。眼前突兀见此堂，摩空浴日开洪荒。长歌仰视天苍苍，河曲智叟徒徬徨。
和叶圣野
作者：钱谦益
朝代：明
体裁：七言律诗

跃马闻鸡心事违，相期晼晚定因依。五湖虾菜春来好，三月莺花乱后稀。语沸绿尊波作浪，谈深红烛泪沾衣。包山即是仙源路，莫漫缘溪怅怏归。
和墨香秋兴卷二首·其一
作者：钱谦益
朝代：明
体裁：七言律诗

白石铜村旧作家，丛残香墨似飞花。流连文酒风心在，想像承平劫梦赊。南国词人矜丽藻，东城父老说繁华。百年天地留诗卷，极目云烟过晚鸦。
和墨香秋兴卷二首·其二
作者：钱谦益
朝代：明
体裁：七言律诗

绨几奚囊赏鉴家，横窗卷轴对黄花。即看残梦争言好，自说千金未许赊。先友成弘同石表，秋容篱落异年华。奉常佳句君能咏，一看南山色似鸦。
和履之花朝见示
作者：钱谦益
朝代：明
体裁：七言律诗

愕梦缠绵尚记存，芳华空对二分春。凄凉寒食还如我，秾艳花朝乞与人。生计料量馀昔酒，功名磨折剩閒身。白家大有穿杨手，切莫蹉跎学老民。
和归玄恭
作者：钱谦益
朝代：明
体裁：七言律诗

樗栎馀生倚不材，老颠风景只堪哀。已拚身是沟中断，未省心同劫后灰。何处青蛾俱乞食，几多红袖解怜才。后堂丝竹知无分，绛帐还应为尔开。
和徐于悼响阁前小松之作·其一
作者：钱谦益
朝代：明
体裁：七言律诗

新松无复倚疏篱，想见亭亭偃盖姿。风过尚传清梵语，鹤归还认旧栖枝。谶符十八终为梦，寿到千龄亦有期。犹胜不材樗与栎，空令匠石笑支离。
和徐于悼响阁前小松之作·其二
作者：钱谦益
朝代：明
体裁：七言律诗

提壶自挂石拦前，每为庭柯一怅然。可是孤根难蛰地，也应造物忌参天。未成鳞甲先供伐，稍出蓬蒿已被镌。回挽沧江更谁是，直须云壑卧千年。
和徐祯起
作者：钱谦益
朝代：明
体裁：七言律诗

老学依然炳烛时，杜诗韩笔古人师。昆冈玉石吾何有，东海沧桑某在斯。草野不忘油素约，蕉园终见汗青期。请看典午阳秋例，载记分明琬琰垂。
和普照寺纯水僧房壁间诗韵徼无可幻光二道人同作
作者：钱谦益
朝代：明
体裁：七言律诗

古殿灰沈朔吹浓，江梅寂历对金容。寒侵牛目冰间雪，老作龙鳞烧后松。夜永一灯朝露寝，更残独鬼哭霜钟。可怜漫壁横斜字，剩有三年碧血封。
和朱长孺
作者：钱谦益
朝代：明
体裁：七言律诗

天宝论诗志岂诬，蛊鱼笺注笑侏儒。西郊尚记麻鞋往，南国犹闻石马趋。事去金瓯悲铸铁，恩深玉匣感鳞珠。寒风飒拉霜林暮，愁绝延秋头白乌。
和烧香曲
作者：钱谦益
朝代：明
体裁：古风

下界伊兰臭不收，天公酒醒玉女愁。吴刚盗斫质多树，鸾胶凤髓倾十洲。玉山岢峨珠树泣，汉宫百和迎仙急。王母不乐下云车，刘郎犹倚小儿立。异香如豆著铜镮，曼倩伦桃爇博山。老龙怒斗搜象藏，香云罨霭笼九关。笼香长者迷处所，青莲花藏失香语。灵飞去挟返魂香，玉杖金箱茂陵土。烟销鹊尾佛灯红，梦断钟残鼻观通。鸡林香市经游处，衫袖浓熏尽逆风。
和盛集陶落叶
作者：钱谦益
朝代：明

秋老钟山万木稀，凋伤总属劫尘飞。不知玉露凉风急，只道金陵王气非。倚月素娥徒有树，履霜青女正无衣。华林惨淡如沙漠，万里寒空一雁归。
和盛集陶落叶诗二首·其一
作者：钱谦益
朝代：明
体裁：七言律诗

寒林万树怨萧骚，只为中庭一叶凋。波下洞庭齐飒沓，风高榆塞总漂摇。平原纵猎埋狐窟，空谷虚弦应鸟巢。最是风流殷太守，不堪惆怅自攀条。
和盛集陶落叶诗二首·其二
作者：钱谦益
朝代：明
体裁：七言律诗

秋老钟山万木稀，凋伤总属劫尘飞。不知玉露凉风急，只道金陵王气非。倚月素娥徒有树，履霜青女正无衣。华林惨澹如沙漠，万里寒空一雁归。
和腊梅
作者：钱谦益
朝代：明
体裁：五言律诗

本自梅同谱，其如艳质成。不堪驰驿使，只合傍帘楹。栀貌迎妆出，檀心插鬓倾。花房传丽句，偏搅白头情。
和范致能燕山道中绝句八首 其一 白沟河
作者：钱谦益
朝代：明
体裁：七言绝句

辽宋分疆一线流，白沟人说是鸿沟。两河三镇全输却，残局休论十六州。
和范致能燕山道中绝句八首 其七 蹋鸱巾
作者：钱谦益
朝代：明
体裁：七言绝句

鵔鸃貂鹖总纷纷，巾帼何曾遗虏人。册使南来恭谢北，不知谁戴蹋鸱巾。
和范致能燕山道中绝句八首 其三 琉璃河
作者：钱谦益
朝代：明
体裁：七言绝句

花石纲残花鸟稀，纥于山雀几时归。琉璃河上乘轺客，愁见鸳鸯对对飞。
和范致能燕山道中绝句八首 其二 范阳驿
作者：钱谦益
朝代：明
体裁：七言绝句

朔漠风来语铎铃，浮图如雪夹邮亭。使臣中夜频欹枕，替戾冈音或可听。
和范致能燕山道中绝句八首 其五 良乡
作者：钱谦益
朝代：明
体裁：七言绝句

揽辔尝新一叹嗟，山梨易栗带胡沙。宜春小苑芳菲日，首蓿葡萄属内家。
和范致能燕山道中绝句八首 其八 会同馆
作者：钱谦益
朝代：明
体裁：七言绝句

揽辔乘轺使指同，燕宾馆宇杂华风。会朝青海班三恪，莫讶胡儿说会同。
和范致能燕山道中绝句八首 其六 卢沟
作者：钱谦益
朝代：明
体裁：七言绝句

巳割燕云却罢休，使车容易度芦沟。桑乾河水舆梁下，依旧长流绕汴州。
和范致能燕山道中绝句八首 其四 灰洞
作者：钱谦益
朝代：明
体裁：七言绝句

燕南涿北杀愁人，灰洞无风自起尘。一片江南图画里，西湖秋月石湖春。
和遵王述怀感德四十韵兼示夕公
作者：钱谦益
朝代：明
体裁：五言排律

自古文章事，真能困白颠。书仓湛玉府，学海洑珠渊。妄许窥篱落，粗能晓陌阡。深惭初学陋，委信古人贤。文字期从顺，源流属溯沿。馀波腾绮丽，大体戒雕镌。笔墨留元气，升沉托化权。千秋衣钵在，一代瓣香专。丹漆应随梦，珠囊岂浪传。滥觞谋酌海，川管学窥天。北地纡前辙，弇山定晚年。问津资玉茗，入室仰松圆。裨贩徒张耳，猖披肯息肩。争言马背肿，翻笑鹄头圆。敢射斐旻虎，空蜚墨翟鸢。中原方熇熇，下里亦諓諓。博易如抟黍，输赢只意钱。穴仍同鸟鼠，足各异夔蚿。牛角从他食，鸡窠且自全。衰宗馀玉叶，长律播朱弦。二十辞条富，三千掌故骈。锦舒潘岳笔，花涴蜀江笺。群从传芳并，比邻掞藻联。朝华文络驿，春草梦连绵。老马涂曾识，乡人酌每先。别裁风雅近，嗤点后生偏。莫漫轻津筏，袛应老椠铅。养珠须月满，采玉候冰坚。肠胃频反刮，瑕疵必弃捐。寸心千载后，只手百灵前。蚊睫闻螟语，车轮睹虱悬。笔云朝彩集，书月夜光圆。婉娈西昆体，凄清湘瑟篇。嘤鸣千响叶，花萼一家妍。敢谓斯文付，私于老我便。怀龙温昔梦，吐凤理新编。蟹舍看朝穗，渔湾听刺船。风光宜掩冉，花月称婵娟。西向三年笑，南询一指禅。寒灯聊点笔，小饮竟醺然。
和金孝章
作者：钱谦益
朝代：明
体裁：七言律诗

故国过从意倍亲，天涯北郭昔时人。文章沟壑存洪笔，戎马江山剩角巾。四壁霜风如浩劫，一窗灯火话穷尘。寒梅破墨欣相赠，笛里南枝蚤放春。
和长至日文宴
作者：钱谦益
朝代：明
体裁：七言律诗

至日群英会草堂，老人却为闭关忙。频开缇幕看葭动，细画炉灰纪线长。望尽日华涂北户，书残云物墁东墙。剧怜文酒招寻处，近局鸡豚自一乡。
和高中丞平仲乘城记事诗八首·其一
作者：钱谦益
朝代：明
体裁：七言律诗

雒阳宫殿污膻腥，汝郏烽烟接杳冥。幸有绣衣雄节镇，何妨铜马遍郊坰。连营杀气传鼙鼓，列戍军声语索铃。尽夜城头拜南极，争看弧矢直狼星。
和高中丞平仲乘城记事诗八首·其七
作者：钱谦益
朝代：明
体裁：七言律诗

捷书夕奏赏朝论，节钺传宣日未昏。帝倚一身筹汴雒，天留只手障乾坤。彤弓玈矢应谁予，大纛高牙赖尔存。蚁贼埽清还有事，更扶八柱正昆崙。
和高中丞平仲乘城记事诗八首·其三
作者：钱谦益
朝代：明
体裁：七言律诗

汴京城阙倚高坚，垂绝频忧脏腑穿。长技马墙飞霹雳，短兵鼠穴接戈鋋。心同石炮俱糜碎，身与金钱总弃捐。痛哭南云判血指，贺兰燕罢正高眠。
和高中丞平仲乘城记事诗八首·其二
作者：钱谦益
朝代：明
体裁：七言律诗

膏涂肉薄践城梯，积甲真看熊耳齐。漫道无功曾使鹤，纵令有技已穷鼷。持来簪笔惊狐鼠，磨得靴刀莹鸊鹈。饮血登陴更长啸，尽教飞矢属吴犀。
和高中丞平仲乘城记事诗八首·其五
作者：钱谦益
朝代：明
体裁：七言律诗

率土兵尘暗不开，羽书旁午疾轰雷。请看襄雒新烽火，还道昆明旧劫灰。战垒非熊无一老，议堂集凤有群才。可怜七夜乘城客，白发盈颠马亦尵。
和高中丞平仲乘城记事诗八首·其八
作者：钱谦益
朝代：明
体裁：七言律诗

巢车望处断尘嚣，乌鸟声传寇遁宵。对酒旄头频自看，罢棋屐齿不曾骄。疮痍士卒连朝抚，膏火军书继晷烧。冯仗天威须折简，赤眉青椟待君招。
和高中丞平仲乘城记事诗八首·其六
作者：钱谦益
朝代：明
体裁：七言律诗

候火传烽逼孟陬，淮奸绛谍满青韝。牛羊贱抵将军命，虮虱穷穿卒伍鍪。天上旌旗垂四野，地中鼓角殷层楼。严城围解争相笑，壮士还家尽白头。
和高中丞平仲乘城记事诗八首·其四
作者：钱谦益
朝代：明
体裁：七言律诗

大梁城是汉黄图，持重军威并亚夫。夜战不曾开壁垒，先登谁敢呼蝥弧。指撝荆豫回强虏，锁钥幽燕拱帝都。何事至尊长侧席，安危时至有人扶。
咏同心兰四绝句·其一
作者：钱谦益
朝代：明
体裁：七言绝句

新妆才罢采兰时，忽见同心吐一枝。珍重天公裁剪意，妆成敛拜喜盈眉。
咏同心兰四绝句·其三
作者：钱谦益
朝代：明
体裁：七言绝句

并头容易共心难，香草真当目以兰。不似西陵凡草木，漫将啼眼引郎看。
咏同心兰四绝句·其二
作者：钱谦益
朝代：明
体裁：七言绝句

独蒂攒花簇一心，紫茎绿叶枉成林。花神幻出非无谓，应与如兰比断金。
咏同心兰四绝句·其四
作者：钱谦益
朝代：明
体裁：七言绝句

花发秋心赛合欢，秋兰心好胜春兰。花前倒挂红鹦鹉，恰比西方共命看。
咏雪三十韵
作者：钱谦益
朝代：明
体裁：五言排律

凛凛圜中暮，瀌瀌雪下迟。云同天黯淡，霰集地离披。肃气金方积，严威玉律宜。台乌纷浅色，林棘稍皴枝。带杀来鸠署，分寒出凤池。犹嫌霜凌薄，肯放日华滋。嘉石堆盈矩，圜扉穴剩规。刀山尖矗矗，铃索坠累累。病柏封枯削，孤篁压倒垂。牛头嗔变赤，鹄面苦藏黧。厚集俄成阵，轻飞故薄帷。酸风助饕虐，冻雨聚淋漓。清浊容沾洒，乾坤任劂剞。弥漫匝地网，簸顿驾空筛。粉饰都无隙，恢张讵有涯。菊花何太苦，柳絮恐非时。虎穴诚难满，狐踪或暂夷。漏壶冥旦晦，岸谷混高卑。半塞亡羊径，平填问马岐。横空真跋扈，失路亦迷离。溷厕那曾避，污泥总未差。如何琼玖质，翻作粪溲资。莹讶瑶台碎，清嗟玉尺堕。何当依琐闼，重与集罘罳。绕径行防滑，穿帘坐苦危。听窗分叹噫，将策试扶持。闷想陪鳃酒，闲搜合闹诗。槎枒生肺腑，皎洁见须眉。屯甲怜毛猬，封侯惜手龟。老夫堪一噱，卧忆蔡州师。
响雪阁
作者：钱谦益
朝代：明

绮窗阿阁赤山湄，想像凭阉点笔时。帘卷春波尘寂寂，歌传石濑响迟迟。清斋每忆桃花米，素扇争题杨柳词。日夕汀洲聊骋望，沣兰沅芷正相思。
响雪阁
作者：钱谦益
朝代：明
体裁：七言律诗

绮窗阿阁赤山湄，想像凭阑点笔时。帘捲春波尘寂寂，歌传石濑响迟迟。清斋每忆桃花米，素扇争题杨柳词。日夕汀洲聊骋望，澧兰沅芷正相思。
哭稼轩一百十韵
作者：钱谦益
朝代：明
体裁：五言排律

师弟恩三纪，君臣谊百年。哀音腾粤地，老泪洒吴天。杀气南条急，流氛北户缠。行宫踰越峤，留守限灵川。仓卒闻风溃，逡巡厝火然。操戈乘内间，解甲起中权。捲土心仍壮，凭城誓益坚。喧呼齐辫发，奋击袛张拳。刀锯徒为尔，冠裳正俨然。归元髯上磔，嚼齿爪中穿。荀偃含犹视，张巡起欲旋。扬扬神不乱，琅琅语争传。徒抱衔须痛，谁能咶血怜。伤心寝门外，为位佛灯前。一恸营魂远，三号涕泗涟。脩门归漠漠，故国望□□。虞殡歌休矣，巫阳筮与焉。吴羹悽象设，楚些怆蝉联。魂复新遗矢，神栖旧坐毡。灵衣风肃肃，幽笑雨溅溅。清夜前除酒，明灯近局筵。逢迎伤剪纸，送别忍烧船。黄鸟身其百，青龙岁半千。四游馀渺莽，八翼罢腾骞。飞铁兵轮重，为铜物冶全。庚寅徵览揆，辛卯应灾躔。剑去梧宫冷，刀投桂水煎。训孤宵叫笑，婴绋昼连蜷。斗涧龙伤血，崩崖蜃吐涎。拊心看迸裂，弹指省轰阗。攀附龙门迥，追陪鹤盖连。园林归绿水，屋宇带红泉。一饭常留客，千金不问田。以忙消块垒，及暇领芳妍。日落邀宾从，舟移沸管弦。丹青搜白石，杖履撰松圆。齿马成吾老，童乌忆汝贤。兔园温句读，蛾子学丹铅。枕膝应传喜，登楼独许玄。青春凭騕袅，白首托夔蚿。桃李西江宰，梧桐左掖员。裂麻心胆赤，恤纬鬓毛宣。北寺偕书狱，西曹互橐饘。朱游和药切，黄霸授经专。铜马神州沸，金鸡密网蠲。甘陵录牒寝，元祐党碑镌。北阙惊传火，东郊狎控弦。帝车俄运转，天步久迍邅。鳌足倾三极，龙湖断八埏。关山留北顾，宗祏寄南迁。江左朝廷小，交南节钺偏。风云天路偪，翼戴本支绵。宗泽回銮表，刘琨劝进笺。岭边求日月，规外别坤乾。翼轸开营壁，湘漓抵涧瀍。只身支浩劫，赤手捧虞渊。插羽钩庸蜀，分茅饵益滇。黄侬罗种落，邕桂簇戈鋋。青犊乌仍合，红巾蚁并缘。反王收魏豹，别将置梅鋗。白象扶丹毂，乌蛮曳綵旃。庐儿宿卫直，厮养彻侯骈。书诏行营里，除官御览先。两宫汤药使，中禁洗儿钱。一旅基将肇，三分业未竣。连鸡昏蚌蛤，咥虎玩蝇蜒。画地翔河鸟，婴城坠纸鸢。执冰嘻狒狒，投缒引蠕蠕。履善穷江表，庭芝殉海�。誓言申决绝，望拜告精虔。目裂光如炬，膋藏血化殷。花门剺面哭，藤峡枕尸还。青草迎飞旐，黄茅拥过輲。虚祠包箬饭，峒祭卜筳篿。故垄虞山似，新愁桂岭牵。丹心石路折，皓魄火云鲜。尽说南朝李，何惭东海田。铸金身故在，刻木首非捐。烈烈羞祈死，淹淹笑祝延。葭灰阳解駮，火并燄浮烟。错莫嘶泥马，分明叫杜鹃。朔方唐故事，纶邑夏前编。率土诚延伫，敷天忍弃捐。云旗翻毕口，星矢直狼肩。壁垒分行阵，雷风合弭鞭。白山厓倒侧，黑水浪平填。鹑尾南回越，旄头北指燕。誓师三后所，饮御五车边。改葬新班剑，舆尸故马鞯。羽林分綟绶，麟阁列貂蝉。画壁雕戈动，祠堂兕甲县。传芭歌沓沓，荐荔鼓鼘鼘。宿列还箕尾，星祠配女媊。五陵齐剪棘，双庙并加笾。后死身馀几，先生腹尚便。不成升屋哭，弥想对床眠。单孑留形影，凄凉度陌阡。鸡窗言髣髴，蛛匣字蜿蜒。西第花犹发，东皋草欲芊。经过光景眩，识路梦魂颠。太息看梁栋，沉吟仰屋椽。移山谁负畚，蹈海可乘艑。守器纡奔问，馀皇肄溯沿。祝余双泪涸，将伯寸心㾓。长夜歌将阕，穷尘恨始湔。荡阴三士咏，蜀国八公篇。乡梦凭温序，哀词属马汧。降神天意远，养士国恩绵。汗竹新书史，浇花近扫阡。明明老眼在，拭目向空玄。
哭稼轩一百十韵
作者：钱谦益
朝代：明
体裁：五言排律

师弟恩三纪，君臣谊百年。哀音腾粤地，老泪洒吴天。杀气南条急，流氛北户缠。行宫踰越峤，留守限灵川。仓卒闻风溃，逡巡厝火然。操戈乘内间，解甲起中权。捲土心仍壮，凭城誓益坚。喧呼齐辫发，奋击袛张拳。刀锯徒为尔，冠裳正俨然。归元髯上磔，嚼齿爪中穿。荀偃含犹视，张巡起欲旋。扬扬神不乱，琅琅语争传。徒抱衔须痛，谁能咶血怜。伤心寝门外，为位佛灯前。一恸营魂远，三号涕泗涟。脩门归漠漠，故国望□□。虞殡歌休矣，巫阳筮与焉。吴羹悽象设，楚些怆蝉联。魂复新遗矢，神栖旧坐毡。灵衣风肃肃，幽笑雨溅溅。清夜前除酒，明灯近局筵。逢迎伤剪纸，送别忍烧船。黄鸟身其百，青龙岁半千。四游馀渺莽，八翼罢腾骞。飞铁兵轮重，为铜物冶全。庚寅徵览揆，辛卯应灾躔。剑去梧宫冷，刀投桂水煎。训孤宵叫笑，婴绋昼连蜷。斗涧龙伤血，崩崖蜃吐涎。拊心看迸裂，弹指省轰阗。攀附龙门迥，追陪鹤盖连。园林归绿水，屋宇带红泉。一饭常留客，千金不问田。以忙消块垒，及暇领芳妍。日落邀宾从，舟移沸管弦。丹青搜白石，杖履撰松圆。齿马成吾老，童乌忆汝贤。兔园温句读，蛾子学丹铅。枕膝应传喜，登楼独许玄。青春凭騕袅，白首托夔蚿。桃李西江宰，梧桐左掖员。裂麻心胆赤，恤纬鬓毛宣。北寺偕书狱，西曹互橐饘。朱游和药切，黄霸授经专。铜马神州沸，金鸡密网蠲。甘陵录牒寝，元祐党碑镌。北阙惊传火，东郊狎控弦。帝车俄运转，天步久迍邅。鳌足倾三极，龙湖断八埏。关山留北顾，宗祏寄南迁。江左朝廷小，交南节钺偏。风云天路偪，翼戴本支绵。宗泽回銮表，刘琨劝进笺。岭边求日月，规外别坤乾。翼轸开营壁，湘漓抵涧瀍。只身支浩劫，赤手捧虞渊。插羽钩庸蜀，分茅饵益滇。黄侬罗种落，邕桂簇戈鋋。青犊乌仍合，红巾蚁并缘。反王收魏豹，别将置梅鋗。白象扶丹毂，乌蛮曳綵旃。庐儿宿卫直，厮养彻侯骈。书诏行营里，除官御览先。两宫汤药使，中禁洗儿钱。一旅基将肇，三分业未竣。连鸡昏蚌蛤，咥虎玩蝇蜒。画地翔河鸟，婴城坠纸鸢。执冰嘻狒狒，投缒引蠕蠕。履善穷江表，庭芝殉海𤲬。誓言申决绝，望拜告精虔。目裂光如炬，膋藏血化殷。花门剺面哭，藤峡枕尸还。青草迎飞旐，黄茅拥过輲。虚祠包箬饭，峒祭卜筳篿。故垄虞山似，新愁桂岭牵。丹心石路折，皓魄火云鲜。尽说南朝李，何惭东海田。铸金身故在，刻木首非捐。烈烈羞祈死，淹淹笑祝延。葭灰阳解駮，火并燄浮烟。错莫嘶泥马，分明叫杜鹃。朔方唐故事，纶邑夏前编。率土诚延伫，敷天忍弃捐。云旗翻毕口，星矢直狼肩。壁垒分行阵，雷风合弭鞭。白山厓倒侧，黑水浪平填。鹑尾南回越，旄头北指燕。誓师三后所，饮御五车边。改葬新班剑，舆尸故马鞯。羽林分綟绶，麟阁列貂蝉。画壁雕戈动，祠堂兕甲县。传芭歌沓沓，荐荔鼓鼘鼘。宿列还箕尾，星祠配女媊。五陵齐剪棘，双庙并加笾。后死身馀几，先生腹尚便。不成升屋哭，弥想对床眠。单孑留形影，凄凉度陌阡。鸡窗言髣髴，蛛匣字蜿蜒。西第花犹发，东皋草欲芊。经过光景眩，识路梦魂颠。太息看梁栋，沉吟仰屋椽。移山谁负畚，蹈海可乘艑。守器纡奔问，馀皇肄溯沿。祝余双泪涸，将伯寸心㾓。长夜歌将阕，穷尘恨始湔。荡阴三士咏，蜀国八公篇。乡梦凭温序，哀词属马汧。降神天意远，养士国恩绵。汗竹新书史，浇花近扫阡。明明老眼在，拭目向空玄。
哭稼轩留守相公诗一百十韵用一千一百字
作者：钱谦益
朝代：明

师弟恩三纪，君臣谊百年。哀音腾粤地，老泪洒吴天。杀气南条急，妖氛北户缠。行宫逾越峤，留守限灵川。仓卒闻风溃，逡巡厝火然。操戈乘内间，解甲起中权。卷土心仍壮，凭城誓益坚。喧呼齐辫发，奋击祇张拳。刀锯徒为尔，冠裳正俨然。归元髯上磔，嚼齿爪中穿。荀偃含犹视，张巡起欲旋。扬扬神不乱，琅琅语争传。徒抱衔须痛，谁能咶血怜。伤心寝门外，为位佛镫前。一恸营魂远，三号涕泗涟。修门归漠漠，故国望姗姗。虞殡歌休矣，巫阳筮予焉。吴羹凄象设，楚些怆蝉联。魂复新遗矢，神栖旧坐毡。灵衣风肃肃，幽啸雨溅溅。清夜前除酒，明镫近局筵。逢迎伤剪纸，送别忍烧船。黄鸟身其百，青龙岁半千。四游余渺莽，八翼罢腾骞。飞铁兵轮重，为铜物冶全。庚寅徵揽揆，辛卯应灾躔。剑去梧宫冷，刀投桂水煎。训狐宵叫啸，婴蜺昼连蜷。斗涧龙伤血，崩崖蜃吐涎。拊心看迸裂，弹指省轰阗。攀附龙门迥，追陪鹤盖连。园林规绿水，屋宇带红泉。一饭常留客，千金不问田。以忙消磈垒，及夏领芳妍。日落邀宾从，舟移沸管弦。丹青搜白石，杖屦撰松圆。齿马成吾老，童乌忆汝贤。兔园温句读，蛾子学丹铅。枕膝应传喜，登楼独许玄。青春凭騕袅，白首托夔蚿。桃李西江宰，梧桐左掖员。裂麻心胆赤，恤纬鬓毛宣。北寺偕书狱，西曹互橐饘。朱游和药切，黄霸授经专。铜马神州沸，金鸡密网蠲。甘陵录牒寝，元祐党碑镌。北阙惊传火，东郊狎控弦。帝车俄运转，天步久迍邅。鳌足倾三极，龙胡断八埏。关山留北顾，宗祏寄南迁。江左朝廷小，交南节钺偏。风云天路偪，翼戴本支便。宗泽回銮表，刘昆劝进笺。岭边求日月，规外别坤乾。翼轸开营壁，湘漓抵涧瀍。只身支浩劫，赤手捧虞渊。插羽钩庸蜀，分茅铒益滇。黄农罗种落，邕桂簇戈鋋。青犊乌仍合，红巾蚁并缘。反王收魏豹，别将置梅鋗。白象扶丹毂，乌蛮曳彩旃。庐儿宿卫直，厮养彻侯骈。画诏行营里，除官御览先。两宫汤药使，中禁洗儿钱。一旅基将肇，三分业未竣。连鸡惛蚌蛤，咥虎玩腥膻。画地翔河鸟，婴城坠纸鸢。执冰嘻狒狒，投缒引蠕蠕。履善穷江表，庭芝殉海？。誓书申决绝，望拜告精虔。目裂光如炬，膋藏血化殷。花门剺面改，藤帽枕尸还。青草迎飞旐，黄茅拥过輲。虚祠包箬饭，峒祭卜筳篿。故岭虞山似，新愁桂岭牵。丹心石路折，皓魄火云鲜。尽说南朝李，何惭东海田。铸金身故在，刻木首非捐。列列羞祈死，淹淹笑祝延。葭灰阳解駮，火井焰浮烟。错莫嘶泥马，分明叫杜鹃。朔方唐故事，纶邑夏前编。率土诚延伫，敷天忍弃捐。云旗翻毕口，星矢直狼肩。壁垒分行阵，雷风合弭鞭。白山崖倒侧，墨水浪平填。鹑尾南回越，旄头北扫燕。誓师三后所，饮御五车边。改葬新班剑，舆尸故马鞯。羽门颁綟绶，麟阁列貂蝉。画壁雕戈动，祠堂兕甲县。传芭歌沓沓，荐荔鼓鼘鼘。后死身余几，先生腹尚便。不成升屋哭，弥想对床眠。单孑留形影，凄凉度陌阡。鸡窗言仿佛，蛛匣字蜿蜒。西第花犹发，东皋草欲芊。经过光景眩，识路梦魂颠。太息看梁栋，沉吟仰屋椽。移山谁负畚，蹈海可乘艑。守器纡奔问，余皇肆溯沿。祝予双泪涸，将伯寸心㾓。长夜歌将阕，穷尘恨始湔。荡阴《三士》咏，蜀国《八公》篇。乡梦凭温序，哀词属马汧。降神天意远，养士国恩绵。汗竹新书史，浇花近扫阡。明明老眼在，拭目向空玄。
哭魏三叔子二首·其一
作者：钱谦益
朝代：明
体裁：七言律诗

铭旌仍未换头衔，玉立长髯散木函。落第尚誇新綵笔，盖棺终恨旧青衫。叫阍有路天应泣，浇土无儿鬼亦馋。人世于君荼毒甚，招魂逝莫下巫咸。
哭魏三叔子二首·其二
作者：钱谦益
朝代：明
体裁：七言律诗

无官无后又无年，蛛网煤尘旅榇边。襁褓儿先从地下，帷堂女不到床前。分荆弟料三閒屋，索债僧焚一陌钱。截发可怜馀老妾，异时为继晚寒篇。
喜复官诰赠内戏效乐天作
作者：钱谦益
朝代：明
体裁：七言律诗

三年偶失楚人弓，忧喜回旋似塞翁。我褫绯衣缘底罪，君还紫诰有何功。佩环再试从风响，宝髻仍看耀日红。重作安人莫侈太，馌耕还忆旧家风。
嘉定李茂初风雪中自南翔过访不值而去留诗盈帙顷复枉和初夏次韵诗见怀遂依韵奉荅首章伤长蘅之逝而末章则期茂初之来茂初长蘅之兄也·其一
作者：钱谦益
朝代：明
体裁：七言律诗

疁水池塘草又深，檀园园柳蔚成林。新桐但引清晨恨，落叶空惊独夜心。佳句见君还髣髴，欢悰除梦可追寻。剧怜一掬南翔泪，两度西风忍到今。
嘉定李茂初风雪中自南翔过访不值而去留诗盈帙顷复枉和初夏次韵诗见怀遂依韵奉荅首章伤长蘅之逝而末章则期茂初之来茂初长蘅之兄也·其三
作者：钱谦益
朝代：明
体裁：七言律诗

萧閒山馆晚秋时，风物还堪报子知。枫叶三分霜点染，荷衣十字雨低垂。县流礀合泉来早，傍岭楼成月去迟。相访不须愁剥啄，应门双鹤有前期。
嘉定李茂初风雪中自南翔过访不值而去留诗盈帙顷复枉和初夏次韵诗见怀遂依韵奉荅首章伤长蘅之逝而末章则期茂初之来茂初长蘅之兄也·其二
作者：钱谦益
朝代：明
体裁：七言律诗

百里严风刮敝袍，吟髭冻合想抽豪。论交自为冰霜苦，炼句偏于寒饿高。沧海我真愁澒洞，菰芦君亦叹波涛。斜风细雨松江路，蓑笠何因共小舠。
嘉禾司寇再承召对下询幽仄恭传天语流闻吴中恭赋今体十四韵以识荣感
作者：钱谦益
朝代：明
体裁：五言排律

夕烽缠斗极，昃食动严宸。帝赉旁求急，天章召对勤。睿容纡便殿，清问及遗民。当宁吁嗟数，班行省记真。虚名劳物色，朴学愧天人。四达聪明主，三缄密勿臣。东除宜拱默，北向共逡巡。日月诚难蔽，云雷本自屯。孤生心自幸，幽仄意空频。漫欲占连茹，何关叹积薪。丹心悬魏阙，白首谢平津。感遇无终古，酬恩有百身。尧年多甲子，禹甸少风尘。歌罢临青镜，萧然整角巾。
嘉禾访梅溪大山禅人四绝句·其一
作者：钱谦益
朝代：明
体裁：七言绝句

虎落横斜瓜豆繁，望穷竹径始知门。若非亭午斋钟出，错认陶家栗里村。
嘉禾访梅溪大山禅人四绝句·其三
作者：钱谦益
朝代：明
体裁：七言绝句

残生何意�禅扉，白犬青猿昔梦违。邹鲁冠裳凋落尽，此中还有七条衣。
嘉禾访梅溪大山禅人四绝句·其三
作者：钱谦益
朝代：明
体裁：七言绝句

残生何意𣢾禅扉，白犬青猿昔梦违。邹鲁冠裳凋落尽，此中还有七条衣。
嘉禾访梅溪大山禅人四绝句·其二
作者：钱谦益
朝代：明
体裁：七言绝句

一坐依然小劫成，莲花漏里六时更。石林尽日看花雨，才到人间是甲兵。
嘉禾访梅溪大山禅人四绝句·其四
作者：钱谦益
朝代：明
体裁：七言绝句

青青竹色覆窗楞，相对閒看纸穴蝇。莫怪机锋都未接，老夫原是哑羊僧。
四月初六日送春作
作者：钱谦益
朝代：明
体裁：古风

今年送春谁最欢，累臣生还栖故园。惊心软红付尘梦，照眼柔绿开清尊。今年送春谁最恶，燕齐鸟乌巢虏幕。壮士白骨枝战场，内人红袖归沙漠。人生若不开口笑，束缚山冈倩谁吊。请看今日又春归，试问何时再年少。床头沧酒犹满罂，屋下新泉似酒清。桃笙竹几疏窗好，叠石移花略彴成。春归懊恼如何遣，半是萧閒半游宴。清阴午寂卷残书，小院风轻试歌扇。凭君莫唱渭城歌，舞蝶啼莺奈尔何。处处落花三月少，年年芳草送春多。东风劝尔一杯酒，莫以如新怨白首。明年把酒迎早春，仍是今年送春叟。
四月十一日登岱五十韵
作者：钱谦益
朝代：明
体裁：古风

清晨上泰山，下山末昏黑。登览兴已赊，驱车一何疾。我行渡泗水，望岳心悚栗。原野相却迎，丘陵莽奔逸。胡然类削成，未见表嵂崒。停车回马岭，凝望似堂密。岱势自回伏，群山各离立。傲徕矗数峰，叠浪见沸滭。偃蹇欲不朝，顾眄疑旅揖。低佪成运眩，登顿犹堛塞。䊸回淩绝顶，頫仰荡胸臆。天去山不多，云与地为一。众山斯在下，九点烟屑瑟。钜如牛眠冢，细如蚁封埴。散如狐绥缓，聚如羊��。弭伏象环卫，奔走效羁絷。傲徕虽兀傲，没踝不及膝。乃知丈人尊，儿孙敢匹敌。登登四十里，十八盘乃毕。山容濯深秀，石状斗诡特。洞壑互排陷，冈峦竞迸逼。穿地山根涌，撑天石笋出。层峰腰带云，远嶂掌蔽日。大冶无不有，神工故难诘。琢为研山姿，缩放盆池质。近松辨荠峙，遥树纷禾栉。戍削衣低昂，翩反袖欹仄。玲珑月斧漏，窈窕云车匿。属连方帖妥，飏去忽剖副。浓淡尺寸变，向背一瞬失。领要苦烦纡，追逋恍迷惑。何当信宿留，揽采灵异悉。坐看下垂云，布满兜罗色。又看崇朝雨，飞练挂千匹。烟岚抉烘染，云海搜荡潏。笼拙赋家心，极命画史笔。逝将毁车轮，岂独戴台笠。玆游借刻晷，身世两牵率。每笑秉烛忙，自叹乞火急。是时天大旱，山枯石将泐。渴游既惺忪，闵雨弥怏悒。元君盛香火，肸蚃走郡国。金钱佐军储，羡馀润私室。神道亦乘除，青帝遂失职。雀鼠穿帷帐，风雨剥韦韠。惜哉阴阳愆，致此骄蹇极。神心本天咫，明禋在国恤。鲁童舞傞傞，齐偶笑咥咥。天门开詄荡，肤寸云岂息。焭焭虮虱臣，独为苍生泣。
四月十一日登岱五十韵
作者：钱谦益
朝代：明
体裁：古风

清晨上泰山，下山末昏黑。登览兴已赊，驱车一何疾。我行渡泗水，望岳心悚栗。原野相却迎，丘陵莽奔逸。胡然类削成，未见表嵂崒。停车回马岭，凝望似堂密。岱势自回伏，群山各离立。傲徕矗数峰，叠浪见沸滭。偃蹇欲不朝，顾眄疑旅揖。低佪成运眩，登顿犹堛塞。䊸回淩绝顶，頫仰荡胸臆。天去山不多，云与地为一。众山斯在下，九点烟屑瑟。钜如牛眠冢，细如蚁封埴。散如狐绥缓，聚如羊𧤏𧤏。弭伏象环卫，奔走效羁絷。傲徕虽兀傲，没踝不及膝。乃知丈人尊，儿孙敢匹敌。登登四十里，十八盘乃毕。山容濯深秀，石状斗诡特。洞壑互排陷，冈峦竞迸逼。穿地山根涌，撑天石笋出。层峰腰带云，远嶂掌蔽日。大冶无不有，神工故难诘。琢为研山姿，缩放盆池质。近松辨荠峙，遥树纷禾栉。戍削衣低昂，翩反袖欹仄。玲珑月斧漏，窈窕云车匿。属连方帖妥，飏去忽剖副。浓淡尺寸变，向背一瞬失。领要苦烦纡，追逋恍迷惑。何当信宿留，揽采灵异悉。坐看下垂云，布满兜罗色。又看崇朝雨，飞练挂千匹。烟岚抉烘染，云海搜荡潏。笼拙赋家心，极命画史笔。逝将毁车轮，岂独戴台笠。玆游借刻晷，身世两牵率。每笑秉烛忙，自叹乞火急。是时天大旱，山枯石将泐。渴游既惺忪，闵雨弥怏悒。元君盛香火，肸蚃走郡国。金钱佐军储，羡馀润私室。神道亦乘除，青帝遂失职。雀鼠穿帷帐，风雨剥韦韠。惜哉阴阳愆，致此骄蹇极。神心本天咫，明禋在国恤。鲁童舞傞傞，齐偶笑咥咥。天门开詄荡，肤寸云岂息。焭焭虮虱臣，独为苍生泣。
四次申字韵示茂之
作者：钱谦益
朝代：明
体裁：七言律诗

髡钳木索见交亲，乞食盘餐仰故人。怪我头颅频离颈，怜君目睫不谋身。秦城北斗回新腊，庾岭南枝放早春。共笑腐儒钻故纸，兔园册底颂生申。
团扇篇
作者：钱谦益
朝代：明

合欢团扇美人作，轻云如纨雪如素。裁成顾兔舒月波，画出乘鸾上天路。美人容华倾六宫，舍羞却扇妖且慵。自分团栾赛明月，岂知摇动生秋风。碧天一夜秋如水，炎凉尽在君怀里。不怨秋风坐弃捐，却愁明月常相似。秋来明月正婵娟，别殿长门是处悬。从教妾扇经秋掩，但愿君心并月圆。君心如月不可掇，妾扇团团那忍割。可怜团扇无蔽亏，不比清光有盈缺。奉君清暑为君容，莫道恩情中路空。蛛丝虫网频垂泪，还感君恩在箧中。
团扇篇
作者：钱谦益
朝代：明
体裁：古风

合欢团扇美人作，轻云如纨雪如素。裁成顾兔舒月波，画出乘鸾向天路。美人容华倾六宫，含羞却扇娇且慵。自分团栾赛明月，岂知摇动生秋风。碧天一夜秋如水，炎凉尽在君怀里。不怨秋风坐弃捐，却愁明月长相似。秋来明月正婵娟，别殿长门是处悬。从教妾扇经秋掩，但愿君心并月圆。君心如月不可掇，妾扇团团那忍割。可怜团扇无蔽亏，不比清光有盈缺。奉君清暑为君容，莫道恩情中路空。蛛丝虫网频垂泪，还感君恩在箧中。
圣野携妓夜饮渌水园戏题四绝句·其一
作者：钱谦益
朝代：明
体裁：七言绝句

银烛明眉斗夜光，喧喧笑语坐生香。春风十月花丛里，閒杀乌啼半夜霜。
圣野携妓夜饮渌水园戏题四绝句·其三
作者：钱谦益
朝代：明
体裁：七言绝句

百罚觥筹敢数迟，只凭眉语判深卮。吴宫我欲重教战，要领吴娃作队师。
圣野携妓夜饮渌水园戏题四绝句·其二
作者：钱谦益
朝代：明
体裁：七言绝句

糺酒频将罗袖挥，觥船芗泽指横飞。主人大有留髡意，若个瞪瞢不醉归。
圣野携妓夜饮渌水园戏题四绝句·其四
作者：钱谦益
朝代：明
体裁：七言绝句

唤作梨云梦不真，折花倾酒对穷尘。道人自向诸天笑，还有横陈执手人。
圯桥行赠趋庭李太公夫妇八十燕喜
作者：钱谦益
朝代：明
体裁：古风

昔年题诗曾寿君，挥毫剩欲凌千军。娄敬洞前云不散，下邳桥下水如焚。十载流年如博奕，白头翁姥发转黑。老我拚为种菜人，郎君频作看花客。早春忽接郎君书，郑重江淮问索居。鸡腿麻姑间易粟，充囊薏苡如明珠。烂煮豆羹和肉汁，新炊饱餐扪腹急。放箸重为介寿诗，香篆萦窗墨花湿。君不见日蚀麒麟斗几回，榴花萱草久相催。当歌若话沧桑事，便劝仙人酒一杯。
坐脱比丘尼潮音塔铭·其一
作者：钱谦益
朝代：明
体裁：偈颂

纷纷怛作是何情，习惯迁流每着惊。若使生人真畏死，须知死者复愁生。
坐脱比丘尼潮音塔铭·其三
作者：钱谦益
朝代：明
体裁：偈颂

去须明白莫匆匆，仰视春星亥末终。法法本来无动想，颇于人定露机锋。
坐脱比丘尼潮音塔铭·其二
作者：钱谦益
朝代：明
体裁：偈颂

平生行履历堪思，捧钵披缁不弄奇。毕竟临岐谈笑去，是渠应得更何疑。
坐脱比丘尼潮音塔铭·其四
作者：钱谦益
朝代：明
体裁：偈颂

数珠百八旧前程，士女相逢掉臂行。却是遗骸能设法，朝来奔赴满山城。
壬午元日雨雪读晏元献公壬午岁元日雪诗次韵
作者：钱谦益
朝代：明
体裁：七言律诗

九天涷雨合银河，一夜飞霙照王珂。飏絮柳催幡胜早，薄花梅入剪刀多。寒威尽扫黄巾垒，杀气平填黑水波。漫忆屯边饶铁甲，西园钟鼓意如何。
壬午除夕
作者：钱谦益
朝代：明
体裁：七言律诗

蓬荜依然又岁除，如闻幽仄问樵渔。耗磨时序心仍在，管领山林计未疏。爆竹声中传火急，椒花颂里解严初。閒房病妇能忧国，却对辛盘叹羽书。
壬寅三月十六日太仓太原王端士异公怿民虹友琅琊王惟夏次谷许九日顾伊人吴江朱长孺族孙遵王婿微仲集于小阁是日敬题烟客奉常所藏文斋公南宫墨卷论文即事欣感交并予为斐腴不辞首作·其一
作者：钱谦益
朝代：明
体裁：七言律诗

江村蓖阁掩霏微，两版衡门乳燕稀。好客恰宜求细雨，春风犹为�荆扉。莺悲花尽差新树，柳爱烟深漫旧矶。有约经过还载酒，不辞破夏解憎衣。
壬寅三月十六日太仓太原王端士异公怿民虹友琅琊王惟夏次谷许九日顾伊人吴江朱长孺族孙遵王婿微仲集于小阁是日敬题烟客奉常所藏文斋公南宫墨卷论文即事欣感交并予为斐腴不辞首作·其一
作者：钱谦益
朝代：明
体裁：七言律诗

江村蓖阁掩霏微，两版衡门乳燕稀。好客恰宜求细雨，春风犹为𣢾荆扉。莺悲花尽差新树，柳爱烟深漫旧矶。有约经过还载酒，不辞破夏解憎衣。
壬寅三月十六日太仓太原王端士异公怿民虹友琅琊王惟夏次谷许九日顾伊人吴江朱长孺族孙遵王婿微仲集于小阁是日敬题烟客奉常所藏文斋公南宫墨卷论文即事欣感交并予为斐腴不辞首作·其三
作者：钱谦益
朝代：明
体裁：七言律诗

琬琰勋庸丙魏如，珠囊毕牍在公车。三条烛际升平候，于佛名摽浩劫馀。字里锋芒环斗极，行间筋骨护皇舆。娄江荣气浮河雒，午夜虹光夹御书。
壬寅三月十六日太仓太原王端士异公怿民虹友琅琊王惟夏次谷许九日顾伊人吴江朱长孺族孙遵王婿微仲集于小阁是日敬题烟客奉常所藏文斋公南宫墨卷论文即事欣感交并予为斐腴不辞首作·其二
作者：钱谦益
朝代：明
体裁：七言律诗

帝车南指正垂芒，云雾江天见草堂。鹤发龙钟馀一老，乌衣马粪数诸王。横经问字皆同术，即席分题各擅场。自愧疏慵徒捧腹，更无衣钵付欧阳。
壬寅三月十六日太仓太原王端士异公怿民虹友琅琊王惟夏次谷许九日顾伊人吴江朱长孺族孙遵王婿微仲集于小阁是日敬题烟客奉常所藏文斋公南宫墨卷论文即事欣感交并予为斐腴不辞首作·其四
作者：钱谦益
朝代：明
体裁：七言律诗

今雨柴门却扫新，清晨留客似留春。小亭布席才函丈，竟日从容肯欠伸。老去敢知文曲折，酒阑仍恐语悲辛。竹廊其赏留题句，寄谢缘溪莫问津。
壬寅三月十六日太仓太原王端士异公怿民虹友琅琊王惟夏次谷许九日顾伊人吴江朱长孺族孙遵王婿微仲集于小阁是日敬题烟客奉常所藏文斋公南宫墨卷论文即事欣感交并予为斐腴不辞首作拂水竹廊下有石城学人题壁云辛丑冬日过此追忆二十年旧游口占二首牧翁先生见而和之勿令埋没苔藓中也感其雅意依韵遥和他日以示茂之诸子·其一
作者：钱谦益
朝代：明
体裁：七言律诗

落落天河泻不休，眼看拂水是悬流。巢居拨雾开重幕，橐笔书云上小楼。盘马草柔筋解冻，呼鹰风紧臂知秋。会须满载如渑酒，拂壁看君再纪游。
壬申九月得莱城解围报
作者：钱谦益
朝代：明
体裁：古风

山东盗方炽，剿抚策禾分。援兵顿不进，瑟缩蚁子群。莱人易子食，督师瑱不闻。圣人赫斯怒，西台遣监军。王生善推命，劝我无忧慬。谢君足办贼，谈笑行策勋。旬日邸报至，捷书果云云。莱城顿解围，登贼袛游魂。惜哉王生术，何不献吾君。坐看肉食者，薨薨聚蝇蚊。空楼下梧叶，飒如霣秋云。呼酒互持劝，一笑日已曛。
壬申元日
作者：钱谦益
朝代：明
体裁：七言律诗

元日幽居一事无，雀罗寂寂到朝晡。人教老却衡门里，天为妆成卧雪图。时事总凭新燕子，世情只笑旧桃符。停云八表知何意，且坐东轩进一壶。
壬申除夕
作者：钱谦益
朝代：明
体裁：七言律诗

流年告别又匆匆，送岁萧条不送穷。撩眼光阴灯火畔，撞胸心绪漏声中。门符换却看新面，书蠹钻馀识旧丛。多谢天公耐贫薄，一般白发领春风。
壮游赠顾南金
作者：钱谦益
朝代：明
体裁：七言律诗

馀生残劫共悽惶，弹铗欣然笑束装。铁锁沉沙论虎斗，楼船削柹认龙骧。前期客有班荆好，首路人谁赠策长。三国江山犹赤壁，扣舷为我问周郎。
夏日偕朱子暇憩耦耕堂次子暇访孟阳韵三首·其一
作者：钱谦益
朝代：明
体裁：七言律诗

面湖轩敞背山深，小筑依然是故林。清簟看棋方丈客，夜灯听雨十年心。遗民老似孤花在，陈迹闲随旧燕寻。拟著此中栖逸史，远从虞仲到于今。
夏日偕朱子暇憩耦耕堂次子暇访孟阳韵三首·其三
作者：钱谦益
朝代：明
体裁：七言律诗

澹景芳阴梅雨时，过云相访少人知。红稀旧圃群蜂去，青暗重林硕果垂。涧底流泉穿石急，松閒明月出林迟。他年终作三休侣，乘兴先为结隐期。
夏日偕朱子暇憩耦耕堂次子暇访孟阳韵三首·其二
作者：钱谦益
朝代：明
体裁：七言律诗

艰危阅尽想方袍，收拾残生避豖豪。一酌春醪营我老，千章夏木为君高。图山墨漫西湖雨，煮水茶生北礀涛。稍待秋风到芦荻，共寻蟹舍上鱼舠。
夏日宴新乐小侯于燕誉堂林若抚徐存永陈开仲诸同人并集二首·其一
作者：钱谦益
朝代：明
体裁：七言律诗

宝玦相逢沟水头，长衢交语路悠悠。西京甲观论新乐，南国丁年说故侯。春燕归来非大夏，夜乌啼处似延秋。曾闻天乐梨园里，忍听吴歈不泪流。
夏日宴新乐小侯于燕誉堂林若抚徐存永陈开仲诸同人并集二首·其二
作者：钱谦益
朝代：明
体裁：七言律诗

软脚筵开乐句和，濯龙吐凤客骈罗。虽无法部仙音曲，也胜巴人下里歌。丝竹凝风腰鼓急，釭花荡影舞衫多。老夫苦忆平生事，肠断西游赵李过。
夏日宴新乐小侯于燕誉堂林若抚徐永存陈开仲诸词人并集
作者：钱谦益
朝代：明

宝玦相逢沟水头，长衢交语路悠悠。西京甲观论新乐，南国丁年说故侯。春燕归来非大厦，夜乌啼处似延秋。曾闻天乐梨园里，忍听吴歈不泪流。软脚筵开乐句和，濯龙吐凤客骈罗。虽无法部仙音曲，也胜阴山《敕勒歌》。丝竹凝风腰鼓急，釭花荡影舞衫多。老夫苦忆平生事，肠断西游赵李过。
夏日宴新乐小侯于燕誉堂林若抚徐永存陈开仲诸词人并集·其一
作者：钱谦益
朝代：明

宝玦相逢沟水头，长衢交语路悠悠。西京甲观论新乐，南国丁年说故侯。春燕归来非大厦，夜乌啼处似延秋。曾闻天乐梨园里，忍听吴歈不泪流。
夏日宴新乐小侯于燕誉堂林若抚徐永存陈开仲诸词人并集·其二
作者：钱谦益
朝代：明

软脚筵开乐句和，濯龙吐凤客骈罗。虽无法部仙音曲，也胜阴山《敕勒歌》。丝竹凝风腰鼓急，釭花荡影舞衫多。老夫苦忆平生事，肠断西游赵李过。
夜步虎山桥
作者：钱谦益
朝代：明
体裁：古风

信步寻溪桥，村犬吠林杪。月色淡自佳，山行误亦好。暮峰敛馀黛，早梅散轻缟。定知今宵梦，空濛入幽讨。
夜泊浒墅关却寄董太仆崇相四首·其一
作者：钱谦益
朝代：明
体裁：七言律诗

浒墅关前薄暮过，孤装穷客免讥诃。榜人莫讶逢迎少，津吏繇来殿最多。过雨洗铛㪺慧水，迎风倚棹按吴歌。十年漂泊中宵梦，怕听霜林振鸟窠。
夜泊浒墅关却寄董太仆崇相四首·其三
作者：钱谦益
朝代：明
体裁：七言律诗

吴儿谁复说韩徐，勋业空传琬琰书。近见闽中董应举，颇推吴下吕纯如。身经海道千盘险，血溅貂珰十指馀。但使群公皆女辈，不才甘自老樵渔。
夜泊浒墅关却寄董太仆崇相四首·其二
作者：钱谦益
朝代：明
体裁：七言律诗

阖庐城下雨萧萧，有客方舟共策辽。直北总凭山海障，自东莫断㦤河腰。钻刀可忘降夷狡，赐剑还防宿将骄。更说天街多客宿，起占箕尾坐中宵。
夜泊浒墅关却寄董太仆崇相四首·其四
作者：钱谦益
朝代：明
体裁：七言律诗

宿火荧荧冷不除，酒温时复点残菹。更长细听关门柝，烛短粗翻海漕书。下水帆樯过越峤，中宵弦管接姑胥。清平时节繁华地，襆被孤蓬信所如。
夜过磨盘岭
作者：钱谦益
朝代：明
体裁：七言律诗

积霭沉沉雨气繁，乱山行尽又黄昏。深林人语喧孤戍，小院经声出暮村。攫食饥乌心未饱，识涂老马足堪扪。磨盘岭下千盘路，头白经过始断魂。
夜集胡休复庶尝故第
作者：钱谦益
朝代：明
体裁：七言律诗

第宅萧条不称春，空堂寂寂网蛛尘。惟馀寡妇持门户，更倩穷交作主宾。灯火共怜长夜客，屐声犹忆下楼人。廿年旧事东风里，梁燕归来又一巡。
夜雨
作者：钱谦益
朝代：明
体裁：七言绝句

淙淙活活夜分鸣，知是溪声是雨声。明日穿山凭两屐，却过云外看泉生。
大观太清楼二王法帖歌为山阴张尔唯作
作者：钱谦益
朝代：明

神霄天子恢皇纲，重镌阁帖焕宝章。干戈久忘熙陵绩，图书欲压淳化藏。侍书著摹换钩拓，太师京识新褫装。太清危楼切霄汉，乙夜御览回虹光。大观承平过星纪，宣和版荡垂靖康。声明文物归松汉，翰林子墨炎昆冈。驰载唐碑失定武，毡裹周鼓残岐阳。册府秘阁俱已矣，长沙戏鱼徒相望。新绛燥笔改东库，亮字损本来榷场。二府拜赐传掌故，三馆审定看堵墙。良常新铭不在世，羽陵旧蠹余几行。君从何处购此本，右军墨迹兼小王。续帖真成廿卷羡，万签何似二本良。墨华晶光出匮纸，笔阵折抹生锋芒。晴窗临摹挟飞动，棐几展玩铺云肪。裂纹木直非剥损，檈痕银锭谁低昂。从今鉴定归米薛，不收慰问嗤梁唐。但看鸾翱与凤翥，焉用冷金并硬黄。呜呼此本不易得，摩挲使我神惨伤。自从京阙睹戎马，又使馆门沦沧桑。人间西清熸禁苑，天上东壁埋文昌。橐驼交迹践竹素，牛马渍汗沉缥缃。甲衣狼藉剔钿锦，炮车迸裂穷琳琅。游家《兰亭》填爨下，褚摹禊帖掷道旁。鲁公《孝经》《麻姑》字，儿童插标叫市坊。卷轴遑惜三千富，款书宁数丈二长。白麻何处博青缥，碧笺翻喜归黄肠。奇哉一本独完好，岂无六丁下取将。展卷俄惊褾识改，开奁先嗅古墨香。印缝无烦辨分剪，破体仍与论偏旁。何年瓦官阁鸱吻，有客山阴搜屋梁。玉躞金题閟惜重，褚妍欧怪空煇煌。已堪唐陵比玉匣，重许漠室开珠囊。伤心《西升》失至宝，漫眼《东观》欲发狂。吾家圆印铭忠孝，长依《书史》缄箧箱。作歌无才继《石鼓》，阁笔再拜朝墨皇。
大观太清楼二王法帖歌为山阴张尔唯作
作者：钱谦益
朝代：明
体裁：古风

神霄天子恢皇纲，重镌阁帖焕宝章。干戈久忘熙陵绩，图书欲压淳化藏。侍书著摹换钩榻，太师京识新褫装。太清危楼切霄汉，乙夜御览回虹光。大观承平过星纪，宣和板荡垂靖康。声明文物埽松漠，翰林子墨炎昆冈。驼载唐碑失定武，毡裹周鼓残岐阳。册府秘阁俱已矣，长沙戏鱼徒相望。新绛澡笔改东库，亮字损本来摧场。二府拜赐传掌故，三馆审定看堵墙。良常新铭不在世，羽陵旧蠹馀几行。君从何处购此本，右军墨迹兼小王。续帖真成廿卷羡，万签何似二本良。墨华晶光出匮纸，笔阵折抹生锋芒。晴窗临摹挟飞动，棐几展玩铺云昉。裂文木直非剥损，櫰痕银锭谁低昂。从今鉴定归来薛，不收慰问嗤梁唐。但看鸾翔与凤翥，焉用冷金并硬黄。呜呼此本不易得，摩挲使我神惨伤。自从京阙暗戎马，又使馆阁沦沧桑。人间西清�禁苑，天上东壁埋文昌。橐驼交迹践竹素，牛马渍汗沉缥缃。甲衣狼藉剔钿锦，炮车迸裂穷琳琅。游家《兰亭》填爨下，褚摹褉帖掷道旁。鲁公《孝经》《麻姑》字，儿童插标叫市坊。卷轴遑恤三千富，�书宁数丈二长。白麻何处博青缥，碧笺翻喜归黄肠。奇哉一本独完好，岂无六丁下取将。展卷俄惊标识改，开奁先嗅古墨香。印缝无烦辨分剪，破体仍与论偏傍。何年瓦官阁鸱吻，有客山阴搜屋梁。玉躞金题重閟惜，褚妍欧怪空煇煌。已堪唐陵比玉匣，重许汉室开珠囊。伤心西升失至宝，漫眼《东观》欲发狂。吾家圆印铭忠孝，长依书史缄箧箱。作歌无才继《石鼓》，开笔载拜朝墨皇。
大观太清楼二王法帖歌为山阴张尔唯作
作者：钱谦益
朝代：明
体裁：古风

神霄天子恢皇纲，重镌阁帖焕宝章。干戈久忘熙陵绩，图书欲压淳化藏。侍书著摹换钩榻，太师京识新褫装。太清危楼切霄汉，乙夜御览回虹光。大观承平过星纪，宣和板荡垂靖康。声明文物埽松漠，翰林子墨炎昆冈。驼载唐碑失定武，毡裹周鼓残岐阳。册府秘阁俱已矣，长沙戏鱼徒相望。新绛澡笔改东库，亮字损本来摧场。二府拜赐传掌故，三馆审定看堵墙。良常新铭不在世，羽陵旧蠹馀几行。君从何处购此本，右军墨迹兼小王。续帖真成廿卷羡，万签何似二本良。墨华晶光出匮纸，笔阵折抹生锋芒。晴窗临摹挟飞动，棐几展玩铺云昉。裂文木直非剥损，櫰痕银锭谁低昂。从今鉴定归来薛，不收慰问嗤梁唐。但看鸾翔与凤翥，焉用冷金并硬黄。呜呼此本不易得，摩挲使我神惨伤。自从京阙暗戎马，又使馆阁沦沧桑。人间西清𤏖禁苑，天上东壁埋文昌。橐驼交迹践竹素，牛马渍汗沉缥缃。甲衣狼藉剔钿锦，炮车迸裂穷琳琅。游家《兰亭》填爨下，褚摹褉帖掷道旁。鲁公《孝经》《麻姑》字，儿童插标叫市坊。卷轴遑恤三千富，𣢾书宁数丈二长。白麻何处博青缥，碧笺翻喜归黄肠。奇哉一本独完好，岂无六丁下取将。展卷俄惊标识改，开奁先嗅古墨香。印缝无烦辨分剪，破体仍与论偏傍。何年瓦官阁鸱吻，有客山阴搜屋梁。玉躞金题重閟惜，褚妍欧怪空煇煌。已堪唐陵比玉匣，重许汉室开珠囊。伤心西升失至宝，漫眼《东观》欲发狂。吾家圆印铭忠孝，长依书史缄箧箱。作歌无才继《石鼓》，开笔载拜朝墨皇。
大雨后顾九畴侍郎过访山中
作者：钱谦益
朝代：明
体裁：七言律诗

戏橦头上掷身难，赢得空山一笑看。竟日尚馀忧国泪，百年同饱腐儒餐。朝贤去似春花尽，羯虏归如夏雨残。却望西湖垂钓处，蒹葭落日照渔竿。
大风发谷城山
作者：钱谦益
朝代：明
体裁：古风

驱车谷城山，刚风旋如块。厓端殷崩雷，石角噫众籁。合沓饥鸱号，排荡飞鹢退。首涂失西东，亭午转冥晦。天窄危径里，日荡浮埃外。舆謼徒侣错，马旋尾鬣对。局步蹴石根，却行压人背。登顿鸟道半，经亘蚁封内。歇鞍方问涂，息肩始一喟。行看日车斜，坐喜坤轴在。行迈固有时，冥升信多晦。善哉前车戒，斯言旅人昧。
天启七年九月九日闻大行皇帝遗诏二首·其一
作者：钱谦益
朝代：明
体裁：七言律诗

风悲霜惨集玆辰，旅雁南来报讣真。万国心伤冯几诏，三年肠断属车尘。身为马角生来客，梦作龙胡坠下人。欲临国哀何处所，市南扶杖问遗民。
天启七年九月九日闻大行皇帝遗诏二首·其二
作者：钱谦益
朝代：明
体裁：七言律诗

丰芭深怀皇祖仁，艰危誓欲副贻孙。两年书命尘东阁，三月官衔忝北门。一出承明占国论，得归茅屋赖君恩。杀身自此知无地，泣尽三声向岭猿。
天启乙丑五月奉诏削籍南归自路河登舟两月方达京口涂中衔恩感事杂然成咏凡得十首·其一
作者：钱谦益
朝代：明
体裁：七言律诗

破帽青衫出禁城，主恩容易许归耕。趁朝龙尾还如梦，稳卧牛衣得此生。门外天涯迁客路，桥边风雪蹇驴情。汉家中叶方全盛，五噫何劳叹不平。
天启乙丑五月奉诏削籍南归自路河登舟两月方达京口涂中衔恩感事杂然成咏凡得十首·其七
作者：钱谦益
朝代：明
体裁：七言律诗

齐物粗知蒙邑书，讵应戴笠羡乘车。敝冠何意弹新沐，脱发谁能恋晓梳。身隐不须言放逐，时清未可废樵渔。耦耕旧有高人约，带月相看并荷锄。
天启乙丑五月奉诏削籍南归自路河登舟两月方达京口涂中衔恩感事杂然成咏凡得十首·其三
作者：钱谦益
朝代：明
体裁：七言律诗

双鬓飘萧类转蓬，布帆无恙向江东。岂知路鬼椰揄日，犹借河神舶趠风。远驾那须存老马，高飞谁与弋冥鸿。江天回首真寥廓，不碍微云缀碧空。
天启乙丑五月奉诏削籍南归自路河登舟两月方达京口涂中衔恩感事杂然成咏凡得十首·其九
作者：钱谦益
朝代：明
体裁：七言律诗

单舸冲风滞楚州，淮阴南下又无舟。谁人解唱公无渡，对此真令我欲愁。黑浪粘天排宋鹢，赤云夹日炙吴牛。频年跨下桥边水，照我劳劳巳白头。
天启乙丑五月奉诏削籍南归自路河登舟两月方达京口涂中衔恩感事杂然成咏凡得十首·其二
作者：钱谦益
朝代：明
体裁：七言律诗

罢免休嗟白发重，软红尘土尚髼松。朱弦宛转班清庙，天仗森严坐辟雍。东观青编时偃仰，西清黄伞日从容。他年春雨犁锄后，一一轩渠诧老农。
天启乙丑五月奉诏削籍南归自路河登舟两月方达京口涂中衔恩感事杂然成咏凡得十首·其五
作者：钱谦益
朝代：明
体裁：七言律诗

世情炎冷日相交，坚坐浑如看叫呶。去燕来鸿俱作客，拙鸠巧鹊总营巢。行藏漫欲纡三宿，消息真当玩六爻。巳分灰心思学道，夺官何必怨讥嘲。
天启乙丑五月奉诏削籍南归自路河登舟两月方达京口涂中衔恩感事杂然成咏凡得十首·其八
作者：钱谦益
朝代：明
体裁：七言律诗

数载奔波苦骨皮，除名于我亦相宜。巳输勇退成高尚，更可书空作笑资。去国尚占台鼎宿，视师难问玉关期。閒身赢得无馀事，徙倚舡窗自咏诗。
天启乙丑五月奉诏削籍南归自路河登舟两月方达京口涂中衔恩感事杂然成咏凡得十首·其六
作者：钱谦益
朝代：明
体裁：七言律诗

尘世荣枯通与苓，蜀庄祇合老沈冥。麟游不省戕胎卵，龙斗何知及蝘蜓。心静六时闻刻漏，眼明五岳见真形。江天云物清明候，或有人看处士星。
天启乙丑五月奉诏削籍南归自路河登舟两月方达京口涂中衔恩感事杂然成咏凡得十首·其十
作者：钱谦益
朝代：明
体裁：七言律诗

几番江头问渡时，即今真个是归期。夕阳京口横渔艇，细雨新丰飏酒旗。林鸟自应欣宿早，山云尚恐笑归迟。素衣莫叹缁尘化，短发依然旧鬓丝。
天启乙丑五月奉诏削籍南归自路河登舟两月方达京口涂中衔恩感事杂然成咏凡得十首·其四
作者：钱谦益
朝代：明
体裁：七言律诗

巳分班联隔鹭鸿，祇应伴侣托鱼虫。故书堆可当长枕，今雨轩如在短蓬。数卷丹铅还老子，两朝朱墨付群公。汗青头白君休笑，漫拟千年号史通。
天启甲子六月河决彭城居民漂溺者数万余以季秋过之水尚与雉堞齐方议改筑悼复河之无人忧改邑之不易停车感叹而作是诗
作者：钱谦益
朝代：明
体裁：古风

乱山绕淮泗，合沓围彭门。徐城居其中，洼如处覆盆。黄河天上来，蹴踏凌昆崙。睥睨不敢前，纡回避城垣。惟帝怀明德，圭璧有司存。岳渎守尝职，冯夷听要言。不然寻丈閒，区区筑篱籓。下楗复积薪，胡能障河源。今年六月初，乙夜河声喧。上天无纤云，大地忽倒翻。摏撞坚堞隳，淜湃后土掀。鱼腹恣吞噬，鲸鬣争翩反。老弱实眢井，襁褓褰茭根。至今城头上，波浪犹沄沄。丽谯栖鱼鳖，楼橹刻水痕。潮汐迷昏旦，日月磨精魂。卜云宜改建，墨食惟高原。巳闻测圭景，未能具锸畚。古人重迁国，询谋及子孙。徐城古如铁，南北通舟辕。面河距形胜，扼险置戍屯。谁与足定迁，无乃巷议繁。去岁地大震，今者河横奔。天潢溢砥柱，地轴摇厚坤。东师犹在野，西寇时决蹯。狐狸满四野，虎豹守九阍。烂羊费官爵，宠鹤多乘轩。谆复布谴告，天意良有存。改邑与改井，琐屑安足论。我闻宋熙宁，河决澶渊村。老守夜行呼，河伯回并吞。巍峨黄楼下，十丈建旗幡。吾君神且圣，侧目忧元元。百神咸受职，河神其敢喧。小臣司纪载，欲叙笔巳髡。愿诵河复诗，浩歌达至尊。
天遗家篱菊盛开邀诸名士作黄花社奉常公墨菊卷适归几上诸子倚原韵赋诗题曰东篱秋兴而属余和之·其一
作者：钱谦益
朝代：明
体裁：七言律诗

占断秋光是汝家，清尊雅奏为篱花。佳宾自至何烦约，笑口常开不用赊。酒盏润如分露液，墨池燥即起云华。吟成却指疏桐树，不宿黄昏接翅鸦。
天遗家篱菊盛开邀诸名士作黄花社奉常公墨菊卷适归几上诸子倚原韵赋诗题曰东篱秋兴而属余和之·其二
作者：钱谦益
朝代：明
体裁：七言律诗

版屋衡门故相家，义熙时节种陶花。东篱视昔依然好，白发于今没处赊。小筑楯栏香国土，平分月令晚芳华。剧怜半树梧桐影，池上离褷噪晚鸦。
天都峰
作者：钱谦益
朝代：明
体裁：古风

天都九百仞，竦出群峰上。我行陟慈光，厜㕒正北望。繁如冕旒垂，突如甲胄壮。仙都俨侍卫，莲花屹相向。炼丹虽鼎足，頫伏惭辈行。削从大地拔，高与青天抗。浮云不能齐，飞鸟孰敢并。古云天之中，轩辕此游放。巉岩负斧依，幔亭列卫仗。月白霞衣鲜，风清广乐张。凭虚命天老，排空召云将。至今数千祀，真都隐沆砀。普门始荒度，阔庵继策杖。绝陉引猿臂，缺窦缚马枊。横穿身入瓮，倒掷头触瓽。百仞更颠顿，方石见轮广。累塔象人立，树幡危石当。神灯不可见，色界吾安仰。昔闻三天都，图记互评量。此为天子都，彼为天子鄣。庐率西南屏，大鄣东北嶂。譬如侯甸服，离卫帝都王。香谷气方馥，桃花水初涨。帝将觞百神，吾欲合秬鬯。
天都瀑布歌
作者：钱谦益
朝代：明
体裁：古风

天都诸峰遥相从，连绵峄属无罅缝。山腰白云出衣带，云生叠叠山重重。峰内有峰类皴染，须臾蓊合仍混同。曾云聚族雨决溜，溪山天水齐溟濛。是时水势犹未雄，江河欲决翻坌壅。良久雨足水积厚，瀑布倒写天都峰。初疑渴龙甫喷薄，抉石投奅声䃔䃧。复疑水激龙拗怒，捽尾下拔百文洪。更疑群龙互转斗，移山排谷轰圆穹。人言水借风力横，那知水急翻生风。激雷狂电何处起，发作亦在风水中。波浪喧豗草木亚，搜搅轩簸心忡忡。潭中老龙又惊寤，绿浪濆涌轩窗东。山根飒拉地轴震，旋恐黄海浮虚空。亭午雨止云戎戎，千条白练回冲融。凭阑心坎舒撞春，坐听涛濑看奔冲。愕眙莫讶诗思穷，老夫三日犹耳聋。
太和萧伯玉自白下过访假馆稼轩西园过从促数且有判年之约忽焉告别骊驹在门扳留不皇分张多感赋诗十章以当折赠云尔·其一
作者：钱谦益
朝代：明
体裁：五言律诗

忽漫竟成别，悽惶无奈何。巳知当饮饯，不忍唱骊歌。水国春风晚，离亭落日多。暮年容鬓在，且莫叹蹉跎。
太和萧伯玉自白下过访假馆稼轩西园过从促数且有判年之约忽焉告别骊驹在门扳留不皇分张多感赋诗十章以当折赠云尔·其七
作者：钱谦益
朝代：明
体裁：五言律诗

指点归帆地，春浮百亩园。水天为界限，云树作篱樊。夜雨萧斋静，秋声竹径繁。相思何处切，初月在东轩。
太和萧伯玉自白下过访假馆稼轩西园过从促数且有判年之约忽焉告别骊驹在门扳留不皇分张多感赋诗十章以当折赠云尔·其三
作者：钱谦益
朝代：明
体裁：五言律诗

南浦渔湾畔，东亭水阁前。眼犹牵解缆，心欲刺归船。离绪多春草，愁怀黯夕烟。若论畴昔事，小别巳千年。
太和萧伯玉自白下过访假馆稼轩西园过从促数且有判年之约忽焉告别骊驹在门扳留不皇分张多感赋诗十章以当折赠云尔·其九
作者：钱谦益
朝代：明
体裁：五言律诗

南国无衣赋，中原板荡忧。临河能不叹，蹈海亦堪羞。生计东风菜，前期夜雪舟。还须凭快阁，极目揽神州。
太和萧伯玉自白下过访假馆稼轩西园过从促数且有判年之约忽焉告别骊驹在门扳留不皇分张多感赋诗十章以当折赠云尔·其二
作者：钱谦益
朝代：明
体裁：五言律诗

杨柳萦离思，桃花绽祖筵。不堪临远道，况值好春天。言别俄分手，相留忆判年。匆匆来又去，错莫总堪怜。